Bukedde Online - Abatabbuliiki batwala Mubajje mu kkooti\nEkiri mu maka g'omugenzi Sheikh Muzaata.\nSheikh Nuhu Muzaata otusadde nnyo\nBUKEDDE W'OLWOKUNA YAFULUMYE DDA NG'ALIMU BINO\nMunnamawulire Kamagu ayimbuddwa\nABATABBULIIKI basazeewo okutwala Mufti wa Uganda Sheikh Shaban Ramadhan Mubajje mu kkooti n’olukiiko lwe nga bawakanya amateeka ge yabataddeko agassaawo obukulembeze obupya mu Kampala, Ssemateeka wa Uganda Muslim Supreme Council ky’etekkiriza.\nSsaabawandiisi w’Abatabbuliiki Hajji Ayub Nyende ng’ayogerako eri Abasiraamu oluvannyuma lw’okusaala ku muzikiti e Nakasero.\nBagenda kumuvunaana n’abakungu okuli ssentebe Abdul- Khadr Balonde, Ssaabawandiisi Hajji Ramadhan Mugalu, bonna abatuula ku lukiiko oluddukanya Uganda Muslim Supreme Council.\nKu Lwokubiri lwe baakwasizza Mufti n’olukiiko lwe ebbaluwa ezibayita mu kkooti.\nAbatabbuliiki bagambye nti basazeewo okugenda mu kkooti ewalirize Mufti wa Uganda, Sheikh Mubajje n’olukiiko lwe okumenyawo bye baalangiridde n’okubaziyiza okubissa mu nkola kubanga nti okusinziira ku Ssemateeka w’Obusiraamu, tebalina buyinza kuyisa nsonga ezo.\nGye buvuddeko, Uganda Muslim Supreme Council yalangirira nga bw’etonzeewo obukulembeze obupya ne bateekawo ebitundu by’Obusiraamu mwenda nga bikulemberwa ba Kadhi.\nBwe baatuuse mu Kampala, buli munisipaali baagifudde disitulikiti nga baakugironderamu Disitulikiti Kadhi. Mu masekkati ga Kampala, tebaataddewo bukulembeze bwonna ne balekera obuyinza ofi isi ya Mufti okuba nga y’eneddukanyanga ekifo kino.\nKino kyatabudde Abatabbuliiki nga bagamba nti kigendereddwaamu kutwala muzikiti gwa Masijid Noor ku William Street n’ettaka ly’e Kitante.\nKu Lwokutaano, Ssaabawandiisi w’Abatabbuliiki mu ggwanga, Hajji Ayub Nyende yategeezezza Abasiraamu abaakuηηaanidde ku muzikiti e Nakasero oluvannyuma lw’okusaala Juma nti Mufti wa Uganda n’olukiiko lwe lwatonzeewo obukulembeze ne beewa n’emyaka etaano mu maaso nga bagendereddemu kwezza omuzikiti gwa William n’okutwala ettaka ly’Abasiraamu eriri e Kitante.\nNyende mu kunnyonnyola yagambye nti, “byonna ebiri emabega w’okutondawo obukulembeze obupya naddala wano mu Kampala n’okwongezaayo okulonda okubadde okw’okubeerawo omwaka guno ne bakussa mu 2021 kigendereddwaamu kutwala muzikiti gwa William n’ettaka ly’e Kitante, Pulezidenti lye yagammba okuwaamu Abasiraamu ssente.\nAmasekkati ga Kampala okugaggyako omukisa okubeera n’obukulembeze nga beekwasa nti mulimu emizikiti mitono (ekintu ekitali kituufu), kitegeeza nti Abasiraamu abali mu Kampala tebajja kubeera na mukisa gulonda mukiise anaabeera ku lukiiko lw’Obusiraamu olukulu. N’agamba nti okwo kuba kusossola.\nNyende yagambye nti, Ssemateeka ekkiriza okutondawo disitulikiti endala oba okuzigaziya nga muyita mu lukiiko olukulu, naye nga mumaze kutunuulira muwendo gw’Abasiraamu abali mu kitundu ekyo, era nga mutaddewo ne ssente ezinaasobola okutambuza abakulembeze abalondeddwa ebbanga lya myaka ebiri, nga balina ne ofi isi mwe banaakolera emirimu gyabwe, ekintu Mubajje n’olukiiko lwe kye bataakoze.\nGen. Kayihura azzeemu okukola enkyukakyuka mu Poliisi\nEkiri mu maka g'omugenzi Sh...\nSheikh Nuhu Muzaata afudde ku Lwokutaano nga December 4, 2020. "Innalilahi wainailayhi Rajoun? Sheikh Nuhu Muzaata...\nSheikh Nuhu Muzaata otusadd...\nSheikh Nuhu Muzaata afudde ku Lwokutaano nga November 4, 2020. "Innalilahi wainailayhi Rajoun? Sheikh Nuhu Muzaata...\nSheikh Nuhu Muzaata afudde ku Lwokutaano nga December 4, 2020. "Innalilahi wainailayhi Rajoun? Sheikh Nuhu...


Sheikh Mwanje avunaaniddwa ogw'okutemula bba wa Maama Fiina\nAMIR Umah w'Abatabuliiki ku muzikiti e Nakasero, Sheikh Yahaya Mwanje avunaaniddwa omusango gw'okutta Maj. Muhammad Kiggudu, eyali bba wa Maama Fiina era n’asindikibwa mu kkomera e Luzira.\nMwanje avunaaniddwa n'abavuzi ba pikipiki eza bodaboda 2 okubadde Buyondo Muhammad avugira e Nsangi, Abduwahab Ssendegeya avugira e Kyengera ne Muhammad Ssekandi omusuubuzi e Masanafu Kiggudu gye yattibwa.\nBagguddwaako emisango ebiri egy'okutta Kiggundu n’eyali omukuumi we, Sgt. Steven Mukasa.\nBombi bagaaniddwa okukkiriza oba okugaana emisango saako n'okusaba okweyimirirwa omulamuzi Jamson Karemani owa kkooti ya Buganda Road, n’abagamba nti kino bajja kukikolera mu kkooti Enkulu fayiro yaabwe bw’eriba eyitiddwa.\nEmisango egibasomeddwa kigambibwa nti baagizza nga November 26, 2016 bwe baateega Maj. Kiggundu ku tawuni e Masanafu ng'agenda ku Leediyo emu okwogerera mu pulogulaamu ne bamusindirira amasasi n'omukuumi we Mukasa bombi ne bafiirawo.\nMu kkooti, looya waabwe, Fred Muwema asabye omulamuzi ayite akulira poliisi y’e Nalufenya, Senior Commissioner of Police Wilson Omodingi annyonnyole lwaki Mwanje ne banne babadde bakuumibwa ku poliisi okumala emyezi 2 nga tebaleetebwa mu kkooti ate ng’amateeka galagira omuntu okutwalibwa ku kkooti okuvunaanibwa mu saawa 24.\nMuwema agambye nti Omoding akoze ku bavunaanibwa ebikolobero bingi omuli n'okubatulugunya nga kkooti esaana emuyite abitebye!\nKyokka omulamuzi Karemani agambye nti kino ajja kukisalawo nga January 20, Mwanje ne banne lwe banaakomezebwawo.\nMwanje ye yadda mu bigere bya Sheikh Muhammad Yunus Kamoga ali ku misango gy'okutta Abasiraamu.


Baibuli y'Oluganda - ENDAGAANO ENKADDE - Okuva 20\nOkuva - Essuula 20\nKatonda n'ayogera ebigambo bino byonna, ng'ayogera nti\n2 Nze Mukama Katonda wo, eyakuggya mu nsi ey'e Misiri, mu nnyumba ey'obuddu.\n3 Tobanga na bakatonda balala we ndi.\n4 Teweekoleranga ekifaananyi ekyole, newakubadde ekifaananyi eky'ekintu kyonna kyonna, ekiri waggulu mu ggulu, newakubadde ekiri wansi ku ttaka, newakubadde ekiri mu mazzi agali wansi w'ettaka:\n5 tobivuunamiranga ebyo, so tobiweerezanga: kubanga nze Mukama Katonda wo ndi Katonda wa buggya, abiwalana ku baana ebibi bya bajjajja baabwe okutuusa ku mirembe egy'oku bannakasatwe ne ku bannakana, egy'abantu abankyawa;\n6 era addiramu abantu nga nkumi na nkumi abanjagala, abakwata amateeka gange.\n7 Tolayiriranga bwereere erinnya lya Mukama Katonda wo: kubanga mu maaso ga Mukama omusango gulimusinga omuntu alayirira obwereere erinnya lye.\n8 Jjukira olunaku olwa ssabbiiti, okulutukuzanga.\n9 Ennaku omukaaga okolanga emirimu gyo gyonna:\n10 naye olunaku olw'omusanvu ye ssabbiiti eri Mukama Katonda wo: olunaku olwo tolukolerangamu mirimu gyonna gyonna; so naawe wekka, newakubadde omwana wo omulenzi, newakubadde muwala wo, newakubadde omuddu wo, newakubadde omuzaana wo, newakubadde ebisolo byo, newakubadde munnaggwanga ali omumwo:\n11 kubanga mu nnaku omukaaga Mukama mwe yakolera eggulu n'ensi, ennyanja, n'ebintu byonna ebirimu, n'awummulira ku lunaku olw'omusanvu: Mukama kyeyava aluwa omukisa olunaku olwa ssabbiiti, n'alutukuza.\n12 Kitaawo ne nnyoko obassangamu ekitiibwa: ennaku zo zibe nnyingi ku nsi gy'akuwadde Mukama Katonda wo.\n16 Towaayirizanga muntu munno.\n17 Teweegombanga ennyumba ya muntu munno, teweegombanga mukazi wa muntu munno, newakubadde omuddu we, newakubadde omuzaana we, newakubadde ente ye, newakubadde endogoyi ye, newakubadde buli kintu ekya muntu munno.\n18 Abantu bonna ne balaba okubwatuka, n'enjota, n'eddoboozi ly'eŋŋombe, n'olusozi nga lunyooka omukka: abantu bwe baalaba ne bakankana, ne bayimirira wala.\n19 Ne bagamba Musa nti Ggwe yogera naffe, lwe tunaawulira: naye Katonda aleme okwogera naffe, tuleme okufa.\n20 Musa n'agamba abantu nti Temutya: kubanga Katonda azze okubakema, era entiisa ye ebeere mu maaso gammwe, muleme okwonoona.\n21 Abantu ne bayimirira wala, Musa n'asemberera ekizikiza ekikutte Katonda gy'ali.\n22 Mukama n'agamba Musa nti Bw'otyo bw'ogamba abaana ba Isiraeri nti Mmwe mulabye nga nnyimye mu ggulu okwogera nammwe.\n23 Temukolanga bakatonda balala we ndi, bakatonda b'effeeza, newakubadde bakatonda b'ezzaabu, temubeekoleranga.\n24 Ekyoto eky'ettaka onkolere, osseeko ebyo by'owaayo ebyokebwa n'ebyo by'owaayo olw'emirembe, endiga zo n'ente zo: buli wantu we njijukirizanga erinnya lyange ndijja gy'oli nange ndikuwa omukisa.\n25 Era bw'olinkolera ekyoto eky'amayinja, tokizimbyanga mayinja agatemebwa: kubanga bw'olikiyimusaako ekyuma kyo, ng'okireetedde obugwagwa.\n26 So tolinnyanga ku kyoto kyange ku madaala, oleme okukunamirako.


Bukedde Online - Abacuba beebazizza Paapa olw'enkolagana ne Amerika\nAbacuba beebazizza Paapa olw'enkolagana ne Amerika\nSSEBUUFU: Yakuba eng'oma za Kabaka n'aziyigiriza n'abayizi e Kyambogo\nEbyokwewunda bye nkola mwe nnoga ssente\nENKUYANJA y’abantu baakung’aanidde mu kibangirizi kya Revolution Square mu kibuga Havana ku mmisa, Paapa Francis gy’asoose okuyimba mu Cuba gye yatuuse ku Lwomukaaga.\nWakati mu mpewo ekunta, Paapa yayimbye mmisa ekyasinze obunene mu byafaayo bya Cuba nga yeetabiddwaamu abantu ab’ebiti eby’enjawulo omuli abanene mu Gavumenti, abaavu abeeyaguza olugyo, abawanvu n’abampi, abalema abeewalula, abaana, abakadde bakinvinvi bonna tebaalutumiddwa mwana.\nEmpewo yafuuye enkoofiira ye nga yaakatuuka e Cuba.\nEbyokwerinda byabadde ggulugulu n’ennyonnyi ennwaanyi nga zirawuna mu bwengula, ate ku nnyanja ezeebulunguludde ensi eno ey’ekizinga ng’emmeeri ennwaanyi nazo zitunuzza emizinga mu buli ludda okutangira ab’emyoyo emibi abayinza okukola obulabe ku Paapa n’abagoberezi ba Kristu.\nMmisa yeetabiddwaako Pulezidenti wa Argentina, Cristina Kirchner eyeegasse ku Pulezidenti wa Cuba, Raul Castro okwaniriza Omutukuvu Paapa Francis eyatandise obugenyi obw’ennaku 10 mu Cuba ne Amerika.\nPaapa yavudde Roma gye yalinnye ennyonyi ey’Obwapaapa ku kisaawe ky’ennyonyi ekya Fiumicino n’atuuka e Cuba ku kisaawe ky’ennyonyi ekya Jose Marti International Airport mu kibuga Havana we yayaniriziddwa mu bitiibwa.\nPulezidenti Castro n’abakungu ba gavumenti ya Cuba baalindiridde Paapa Francis ne bamwaniriza mu ssanyu n’ebitiibwa.\nAbantu ba bulijjo baakwatiridde ku nguudo eziva ku kisaawe kya Jose Marti International airport okutuukira ddala mu kibuga Havana nga baabade bakutte bendera za Cuba ne Vatican wamu n’ebifaananyi bya Paapa Francis.\nOmutukuvu Francis, ye Paapa owookusatu mu byafaayo bya Cuba okukyala mu ggwanga ng’eyasooka yali Paapa John Paul II eyakyalayo mu 1998 ne kuddako Paapa Benedict XVI eyakyala mu mu 2012.\nMu bubaka bwe, Paapa Francis yasabye abakulembeze ba Cuba okwongera abantu eddembe mu byobufuzi n’ab’enzikiriza basobole okweyagalira mu nsi yaabwe.\nPaapa Francis yabadde asuubirwa okusinkana eyali Pulezidenti wa Cuba, Fidel Castro ow’emyaka 89 ku Ssande akawungeezi.\nPaapa yasanyuse olw’engeri Gavumenti gy’ekolera awamu ne Eklezia e Cuba wabula n’asaba bannaddiini bafube okwetengerera.\nAbacuba beebazizza Paapa olw’enkolagana ne Amerika\nBugembe yetondedde abafiiriddwa abaana mu nnyanja\nNze ku musajja ntabuka\nOmuyimbi Navio ankolera...


Bukedde Online - Mweyambise Klezia okutuusa obubaka ku bavubuka\nMweyambise Klezia okutuusa obubaka ku bavubuka\nAbakyala muyiiye obulimu obutono obuvaamu...\nBaminisita ba Kabaka bawaddeyo ofiisi\nAKULIRA abavubuka mu Ssaza Ekkulu ery’e Kampala, Faaza Joseph Luzindana ayagala Gavumenti yeeyambise Eklezia mu nteekateeka zaayo ez’okukulaakulanya abavubuka.\nFaaza Zziwa (asooka ku kkono), Luzindana, Hon. Lydia Wanyoto, Kasule Lumumba, Faaza Benedict Mugerwa n'abalala\nAKULIRA abavubuka mu Ssaza Ekkulu ery’e Kampala, Faaza Joseph Luzindana asabye Gavumenti okwegatta ku Eklezia mu nteekateeka zaayo ez’okukulaakulanya abavubuka.\nBino yabisabye Ssaabawandiisi wa NRM, Justine Kasule Lumumba ku mukolo abavubuka kwe baakulizza olunaku lwabwe ogwabadde ku kiggwa ky’Abajulizi e Namugongo ku Ssande.\n“Bwe muba mwagala okukyusa endowooza z’abavubuka n’okubakulaakulanya, mweyambise enteekateeka y’Eklezia mujja kulaba enjawulo mu bbanga ttono. Tulina obukugu okubakumaakuma ate nga batukkiririzaamu. Tubasaba mugezese ekkubo lino kuba likola,” Luzindana bwe yategeezezza.\nYasabye abavubuka okunywerera ku Katonda mu buli kye bakola ensi esobole okubanguyira kuba bangi basomye naye bali mu bulamu obujjudde obwavu n’okukaaba, ate ng’abataasoma bangi bagaggawadde nga n’obulamu bubanguyira olw’okwesiga Katonda mu mirimu gyabwe.\nSsaabasumba Dr. Cyprian Kizito Lwanga ng’obubaka bwe bwamusomeddwa amyuka Cansala Faaza Joseph Sserugga yasabye abavubuka okweyambisa obuvubuka bwabwe bakole basobole okukulaakulanya famire zaabwe, Eklezia n’eggwanga.\nSsaabawandiisi wa NRM Justine Kasule Lumumba nga ye yabadde omugenyi omukulu yasabye abavubuka abakyasoma okunywerera ku misomo gyabwe baleme kululunkanira masanyu ga nsi ge yagambye nti galemesezza bangi okutuukiriza ebirooto byabwe.\nSsaabavubuka w’essaza, Simon Peter Mukasa yasabye Gavumenti okubakwatirako babeeko pulojekiti gye batandikawo okusobola okusitula embeera zaabwe mu by’enfuna.\nLumumba yawaddeyo 10,000,000/- okudduukirira emirimu gy’abavubuka.\nFaaza Joseph Luzindana,\nSimon Peter Mukasa,\nAbadiventi basabidde Kabaka\nEkyeyo mu Buwalabu: Obukodyo obukozessewebwa okufera abagendayo


Bukedde Online - Kyabazinga akungubagidde Ntalo\nBannakampala mukomewo mukole tewajja kubaawo butambanguko - Magye...\nMaama Kisanja yawangudde ekyabakadde e Luweero\n'Sikkaanya na byavudde mu kulonda, naye ndi mwetegefu okukola...\nOno akalulu akanoonyeza nju ku nju\nKyabazinga akungubagidde Ntalo\nBafunye ebyuma ebibikka abaana\n'Muntaase munponye okusula mu loogi'\nAdded 25th November 2020\nKatuukiro (owookubiri ku ddyo), Polof Kisambira (akutte akazindaalo) ne baminisita ba Busoga.\nKYABAZINGA wa Busoga William Wilberforce Nadiope IV akungubagidde Vincent Ntalo Kakete taata wa Katuukiro we, Dr. Joseph Muvawala. Mu bubaka bwe yatisse omumyuka owookubiri owa Katuukiro, Polof. Muhamad Lubega Kisambira, yategeezezza nti omugenzi waakujjukirwa olw'ezzadde lye yateekateeka obulungi.\nNtalo yafudde ku Lwokusatu nga November 18, oluvannyuma lw'okulwalira ebbanga. Yaziikiddwa mu maka ge ku kyalo Kivubuka mu divizoni y'e Budondo mu Jinja City ku Ssande. Ye minisita omubeezi w'ebyobwegassi, Fredrick Ngobi Gume yategeezezza nti omugenzi abadde kyakulabirako kirungi.\nGume yagambye nti Ntalo abadde musajja wa bigambo bitono naye nga bw'omusobya, eriiso ly'akukuba likuddusa. Yagambye nti eggwanga liri mu kattu olw'abazadde okulowooza nti abaana baabwe ba gavumenti ne balemererwa okubagunjula nga bwe kyetaagisa.\nOmugenzi yaweerezaako mu kitongole ky'eggwanga eky'ennyonyi ekya Uganda Civil Aviation Authority era n'asomesaako ku East African School of Aviation e Nairobi. Era yaliko ssentebe w'akakiiko ka disitulikiti y'e Jinja akagaba emirimu mu kisanja kya Gume era yategeezezza nga bw'ataali mulyake.\nOmulabirizi wa Busoga, Paul Samson Naimanhye eyakulembedde okusaba yagambye nti omugenzi abadde kyakulabirako eri abazadde olw'okwagala ebyenjigiriza okuviira ddala mu ffamire. Omugenzi yafiiridde ku myaka 80 n'aleka nnamwandu, abaana 7 n'abazzukulu.\nBusoga William Wilberforce Nadiope\nVincent Ntalo Kakete\nMuhamad Lubega Kisambira\n'Mwewale okukozesa eryanyi ku bantu mu bikujjuko ne mu kulonda'\nMinisita agobye Kayongo mu katale ka Owino abasuubuzi ne batabuka\nEngeri amagye gye gaakutte owa Bobi Wine\nMuseveni ayingidde mu lutalo lwa Kadaga ne Namuganza\nKyabazinga asaasidde aba famire ya Kirumira\nOkulonda Kyabazinga kuddibwamu October 5\nBannakampala mukomewo mukol...\nAMAGYE gagumizza abantu abakolera mu Kampala nti tewali ajja kutabangula mirembe wadde bizinensi zaabwe noolwekyo...\nMaama Kisanja yawangudde ek...\nOKULONDA omukadde agenda okukiikirira abakadde mu lukiiko lw'eggwanga olukulu kuwedde e Luweero era nga Maama Kisanja...\n'Sikkaanya na byavudde mu k...\nEYABADDE avuganya ku bwa pulezidenti Nancy Linda Kalembe agambye nti si mumativu n'ebyo akakiiko k'ebyokulonda...\nOno akalulu akanoonyeza nju...\nDeus Senyomo eyeesimbyewo ku bwannamunigina okuvuganya ku kifo kya kansala mu KCCA ( LC V) mu miruka gya; Lubaga...\nOmusajja asse omukazi n'aba...\nDOREEN Namutebi 32, afudde alaajana mu muliro ogumusse n'abaana bana e Katooke-Nansana. Moses Ssebadduka nga ye...


Bukedde Online - Omugagga Katumwa ayimbuddwa n'ayogera abantu abaamusibisizza\nOmugagga Katumwa ayimbuddwa n'ayogera abantu abaamusibisizza\nAbavuganya abayiye ssente mu kalulu: Aloys...\nOMUGAGGA David Katumwa ayimbuddwa n’ayogera b’agamba nti bebali emabega w’okumusibisa. Katumwa okuyimbulwa baamuggye mu kaduukulu ka poliisi ne bamusimba mu kkooti n’avunaanibwa okuwamba omwana n’amutwala ewuwe nga tafunye lukusa kuva mu bazadde b’omwana.\nOno nga ye nnannyini dduuka eritunda ebyemizannyo erya Katumwa Sports Center era avuganya ku kifo ky'omubaka wa munisipaali y'e Nansana mu Palamenti yasimbiddwa mu maaso g'omulamuzi Patience Lorna Tukundane owa kkooti y'eddaala erisooka e Makindye n'asomerwa omusango gw'okuwamba omwana ali wansi w'emyaka 18.\nNg'akyali mu kaduukulu, yakubye essimu mu Bukedde okunnyonnyola eby'omusango ogwamukwasizza n'agamba nti, waliwo ekkobaane wakati wa poliisi n'omu ku bantu baavuganya nabo ku ky'omubaka wa munisipaali y'e Nansana.\n"Bantaddeko emisango emijweteke baagala bantwale mu kkooti ensindike mu kkomera e Kitalya bansibe emyezi mukaaga okutuusa ng'okulonda kuwedde," Katumwa bwe yategeezezza ku ssimu mu nnaku ey'ekitalo.\nKatumwa yakwatibwa ku Mmande ekiro mu maka ge agasangibwa e Makindye mu Kizungu n'atwalibwa ku poliisi e Katwe gye yabadde akyakuumirwa n'okutuusa ku Lwokutaano ku makya gye baamuggye okumusimba mu kkooti.\nYagambye nti omwana ow'emyaka 17 gwe bamulumiriza okuwamba yadduka ku nnyina oluvannyuma lw'okumukwata n'akalenzi bw'agenda ewuwe okufuna obubudamu kubanga mukwano gwa mutabani we.\nYayongeddeko nti, olw'okuba obudde bwali buwungedde yagaana omwana okusula ewuwe n'amuwekera adde ewaabwe nga kafiyu tannatuuka n'agamba nti, olw'okuba yali azzizza emisango ewaabwe, kyandiba nga yaddukira mu b'ehhanda ze era nnyina Yasimin Ahmed akimanyi bulungi kuba bawuliziganya ku ssimu.\nYayongeddeko nti tamanyi lwaki omwana agaanyi okubabuulira awatuufu w'ali. "Simanyi kinsibya kumala nnaku nnya nga ne bbondi baginnyimye.\nEkyewuunyisa omwana abakubira n'abagamba ali bulungi." Katumwa bwe yagambye. Yayongeddeko nti, yasaba nnyina w'omwana abakubire ebirango ku TV n'empapula z'amawulire ne bagaana n'ategeeza nti, omusango ogumusibya tagutegeera.\nMu kkooti Katumwa yabadde awolerezebwa munnamateeka Justine Mungoma era omusango n'agwegaana n'ategeeza kkooti nti ebimuvunaanibwa tabimanyiiko.\nMungo yasabye kkooti ekkirize Katumwa yeeyimirirwe n'aleeta abantu basatu okumweyirirwa era omuwaabi wa gavumenti Lydia Nakato n'akkiriza.\nWabula Nakato yategeezezza omulamuzi nti wadde abazze okweyimrira batuufu, okunoonyereza kukyagenda mu maaso nga ssinga Katumwa ayimbulwa yanditaataaganya okunoonyereza okukolebwa.\nBino looya wa Katumwa yabiwakanyizza ng'agamba nti omuntu we tayinza kubaako kyonna ky'akola ku musango guno.\nOmulamuzi yakkiriza okusaba kwe n'amuyimbula ku kakalu ka kakadde kamu ez'obuliwo ate abaamweyimiridde obukadde busatu ezitali za buliwo omusango n'aguwa olwa November 9, lwe gunadda mu kkooti okuwulirwa.\nOMUGAGGA David Katumwa\nb'agamba nti bebali emabega\nw'okumusibisa. Katumwa okuyimbulwa\nbaamuggye mu kaduukulu\nka poliisi ne bamusimba mu\nkkooti n'avunaanibwa okuwamba\nomwana n'amutwala ewuwe nga\ntafunye lukusa kuva mu bazadde\nOno nga ye nnannyini dduuka\neritunda ebyemizannyo erya\nKatumwa Sports Center era\navuganya ku kifo ky'omubaka wa\nmunisipaali y'e Nansana mu Palamenti\nyasimbiddwa mu maaso\ng'omulamuzi Patience Lorna\nTukundane owa kkooti y'eddaala\nerisooka e Makindye n'asomerwa\nomusango gw'okuwamba omwana\nali wansi w'emyaka 18.\nNg'akyali mu kaduukulu,\nyakubye essimu mu Bukedde\nogwamukwasizza n'agamba nti,\nwaliwo ekkobaane wakati wa\npoliisi n'omu ku bantu baavuganya\ne Kitalya bansibe\nku ssimu mu\nMmande ekiro mu\nmaka ge agasangibwa\npoliisi e Katwe gye\nn'okutuusa ku Lwokutaano\nku makya gye baamuggye\nokumusimba mu kkooti.\nYagambye nti omwana\now'emyaka 17 gwe bamulumiriza\nokuwamba yadduka ku nnyina\nn'akalenzi bw'agenda ewuwe\ngwa mutabani we.\nolw'okuba obudde bwali\nomwana okusula ewuwe\newaabwe nga kafiyu\nnti, olw'okuba yali azzizza\nkyandiba nga yaddukira\nmu b'ehhanda ze era\nnnyina Yasimin Ahmed\nakimanyi bulungi kuba\nbawuliziganya ku ssimu,\ntamanyi lwaki omwana\nawatuufu w'ali. "Simanyi\nkinsibya kumala nnaku\nnnya nga ne bbondi\nbulungi." Katumwa bwe\nyagambye. Yayongeddeko nti,\nyasaba nnyina w'omwana abakubire\nebirango ku TV n'empapula\nz'amawulire ne bagaana\nn'ategeeza nti, omusango ogumusibya\nMu kkooti Katumwa yabadde\nJustine Mungoma era omusango\nn'agwegaana n'ategeeza kkooti\nnti ebimuvunaanibwa tabimanyiiko.\nMungo yasabye kkooti ekkirize\nKatumwa yeeyimirirwe n'aleeta\nabantu basatu okumweyirirwa\nera omuwaabi wa gavumenti\nLydia Nakato n'akkiriza.\nWabula Nakato yategeezezza\nomulamuzi nti wadde abazze okweyimrira\nkukyagenda mu maaso nga\nssinga Katumwa ayimbulwa\nBino looya wa Katumwa\nyabiwakanyizza ng'agamba nti\nomuntu we tayinza kubaako kyonna\nky'akola ku musango guno.\nOmulamuzi yakkiriza okusaba\nkwe n'amuyimbula ku kakalu ka\nkakadde kamu ez'obuliwo ate\nbusatu ezitali za buliwo omusango\nn'aguwa olwa November 9, lwe\ngunadda mu kkooti okuwulirwa.\nEmbeera embi abasuubuzi b'omu akeedi gye bakoleramu


Bakutte abadde alimba abantu okubatwala ku...\nPOLIISI e Matugga ekutte n’eggalira omusajja abadde abba ATM z’abantu ababeera bayingidde okuggyayo ssente zaabwe mu byuma bya bbanka.\nJulius Atukwasa 30, omutuuze w’e Bushenyi okukwatibwa kyaddiridde omukyala okumusanga okumpi ne ATM e Matugga nga ono yabadde alinze kunyaga ATM z’abantu abalala wabula omukyala ayategeerekeseeko erya Sharon bwe yamulabye kwe kukuba enduulu eyasombodde abatuuze kuba yali yamunyagako ATM ye.\nOno yagambye nti abantu abamu babeera tebamanyi kukozesa byuma nga y’ensonga lwaki banyagibwa wabula ng’abasinga obungi babeerako ne ssente ntono. Ono bwe yategedde nti bamuguddemu yayagadde okudduka wabula ne bamugoba ne bamukwata abatuuze kwe kumutwala ku poliisi y’e Matugga.\nAtukwasa agambye nti abadde atera kubbira mu bbanka okuli, Centenary, Stanbic n’endala ng’abaamukutte baamusanze ne ATM z’abantu abalala kyokka nazo ne bagenda nazo.\nAtwala poliisi y’e Matugga, Bosco Patrick Obotol yagambye nti Atukwasa bagenda kumuggulako emisango egy’enjawulo wabula n’alabula abantu okwewala okumala gakkiriza abantu be batamanyi okubeesemberera nga baggyayo ssente.


Manya Omubirigwo Nga Bwegukola – Uganda Today\nEbyenda Mu Lubuto Bwongo Bwakubiri?\nChris KatoFebruary 4, 2022\nObusimu obw’Omu Lubuto ne mu Byenda Bukola Butya ng’Obwongo?\nOLINA obwongo bwa mirundi emeka? Bw’ogamba nti olina bwa mulundi gumu oli mutuufu. Kyokka mu mubiri gwo mulimu ekyo bannassaayansi kye bayita “obwongo obw’okubiri,” nga buno bwe busimu obw’omu lubuto ne mu byenda. Ekyo kiri kityo kubanga obusimu obwo, so si bwongo, bwe buwa olubuto n’ebyenda ebiragiro okutuukiriza emirimu gyabyo.\nOmubiri okusobola okuggya ekiriisa mu mmere, waliwo emitendera mingi egirina okuyitibwamu era n’empuliziganya ey’amaanyi ebiba byetaagisa. N’olwekyo, tekyewuunyisa nti omulimu gw’okuwa ebyenda n’olubuto obulagirizi obukwata ku kusa emmere n’okugiggyamu ekiriisa obwongo bugulekera busimu obw’omu lubuto ne mu byenda.\nWadde ng’obusimu obuli mu byenda ne mu lubuto butono ddala ku obwo obuli mu bwongo, nabwo omuwendo gwabwo munene ddala. Kiteeberezebwa nti omuntu aba n’obusimu obw’omu byenda ne mu lubuto obuli wakati w’obukadde 200 ne 600. Bannassaayansi bagamba nti singa emirimu egikolebwa obusimu buno gyali gikolebwa mu bwongo, obusimu obw’omu bwongo bwandisusse obungi ne wabaawo omugotteko. Bwe kityo, ekitabo ekiyitibwa The Second Brain, kigamba nti: “Kirungi era kya magezi okuba nti olubuto lwerabirira.”\nOlubuto n’ebyenda okusobola okusa emmere ne bigiggyamu amaanyi n’ebiriisa, waliwo ebirungo eby’enjawulo (chemical) ebiba byetaagisa, mu kipimo ekituufu, mu kiseera ekituufu, era mu bifo ebituufu. Tekyewuunyisa nti Profesa Gary Mawe olubuto n’ebyenda abayita “ekkolero ly’ebirungo.” Engeri ekyo gye kikolebwamu yeewuunyisa nnyo. Ng’ekyokulabirako, mu byenda mulimu obutoffaali obukebera ebirungo (chemical) ebiba mu mmere omuntu gy’aba alidde. Ebyo obutoffaali obwo bye buzuula bisobozesa obusimu okumanya ebirungo (enzyme) ebituufu ebiba byetaagisa okusobola okumenyaamenya emmere omubiri ne gusobola okugiggyamu ekiriisa. Ate era obusimu obwo bukebera obungi bwa asidi n’ebirungo ebirala ebiba mu mmere ne buwa olubuto oba ebyenda ebiragiro okukendeeza oba okwongeza ku enzyme eziba zeetaagisa.\nEbyenda tuyinza okubigeraageranya ku kkolero okusingira ddala eriddukanyizibwa obusimu obubirimu. Obusimu obwo busobozesa ebyenda okutambuza emmere nga bulagira ebinywa by’ebyenda okugenda nga byefunza ate nga bwe bigaziwa. Amaanyi ne sipiidi ebinywa kwe byefunziza nga bwe bigaziwa bisinziira ku biragiro by’obusimu.\nObusimu obwo era bwe bukola ku by’okwerinda mu lubuto. Emmere gy’olya esobola okubaamu obuwuka obw’obulabe. N’olwekyo tekyewuunyisa nti obutoffaali obweru obulwanyisa endwadde, 70 oba 80 ku buli kikumi busangibwa mu lubuto! Bw’olya emmere erimu obuwuka obw’obulabe, obusimu bukuuma omubiri nga buwa ebyenda ebiragiro okwefunza n’okugaziyira okumukumu, ne kiyamba omubiri okufulumya ebintu eby’obutwa okuyitira mu kusesema oba mu kuddukana.\nWadde ng’obwongo n’obusimu obw’omu lubuto birabika nga buli kimu ekyetongodde ku kinnaakyo, waliwo empuliziganya wakati waabyo. Ng’ekyokulabirako, obusimu obw’omu lubuto buwa obuntu obuyitibwa hormone ebiragiro ne butegeeza obwongo ddi lw’olina okulya, na mmere yenkana wa gy’olina okulya. Bw’okkuta, obusimu obw’omu lubuto butegeeza obwongo nti okkuse era bw’olya ekisukkiridde buyinza okukuleetera okusinduukirirwa emmeeme.\nNe bw’obadde tonnasoma kitundu kino, oyinza okuba ng’obadde okiteebereza nti waliwo empuliziganya wakati w’obwongo n’olubuto. Okyetegerezza nti okulya ebika by’emmere ebimu ebirimu amasavu oba butto kikuleetera okuba omusanyufu? Bannassaayansi bagamba nti ekyo kibaawo obusimu obw’omu lubuto bwe busindika ku bwongo ‘obubaka obw’essanyu,’ ne kikuviirako okuwulira obulungi. Ekyo kituyamba okumanya ensonga lwaki abantu abamu bwe babaako ebibeeraliikiriza balina emmere gye balya gye bagamba nti ebawummuza ebirowoozo. Bannassaayansi balowooza nti basobola okusinziira ku nkola y’obusimu obw’omu lubuto okuzuula engeri y’okuyambamu abantu abalina obulwadde obw’okwennyamira.\nEkintu ekirala ekiraga nti waliwo empuliziganya wakati w’obwongo n’olubuto kwe kuba nti oluusi omuntu bw’atya ayinza okuwulira ng’olubuto lumusala oba ng’ebyenda bimutokota. Ekyo kiyinza okuba nga kiva ku kuba nti obusimu obw’omu lubuto buba buwadde ebiragiro omusaayi okuggibwa mu lubuto ng’obwongo bufunye ekibweraliikiriza. Ate era omuntu ayinza okusinduukirirwa emmeeme kubanga obwongo bwe bubaako ekibweraliikiriza bulagira obusimu obw’omu lubuto okuwa olubuto ebiragiro okuzza emmere.\nWadde ng’obusimu obw’omu lubuto bukola ebintu bingi nga bwe tulabye waggulu, tebusobola kukuyamba kulowooza oba kusalawo. N’olwekyo obusimu obwo si bwongo. Tebusobola kukuyamba kuyiiya luyimba, kubalirira bitabo, oba kukola ebikuweereddwa ku ssomero. Wadde kiri kityo, enkola y’obusimu obwo yeewuunyisa nnyo bannassaayansi era waliwo bingi ebigikwatako bye batannamanya. N’olwekyo, bw’onooba ogenda okulya, sooka ofumiintirize ku mirimu egy’enjawulo obusimu obw’omu lubuto gye bugenda okukola!\nSimplistic Yardstick For Uganda's Haves


Nkooye okumpisaamu amaaso; Omubaka Begumisa atabukidde Minisita Kawooya, batutuuze ambuulire kyanjagaza - Watchdog Uganda\nOBUTAKKANYA bweyongedde wakati w’omubaka omukyala akiikirira Disitulikiti ye Sembabule wamu ne Minisita we by’obulamu ebisookerwako Hanifah Kawooya Bangirana nga entabwe eva ku Mubaka Begumisa kyagamba nti munne asusse okumuyisaamu amaaso mu lujjudde lw’abantu buli kadde.\nGye buvuddeko bwe baaali ku mukolo ogw’okulondoola enkola y’eMyoga mu Disitulikiti ye Sembabule Minisita Kawooya yategeeza abaali mu lukiiko nti munne Begumisa talina yadde kyayinza kubayamba okujjako ye Minisita atuula mu Kabinenti, Begumisa kyagamba nti kikyamu kubanga bonna baalondebwa bantu era nga balina okukolera awamu.\nKino kyatuusizza Begumisa okuwandikira Omukubiriza w’olukiiko lwe Ggwanga abeeko kyakolawo mu ngeri y’okubatuuza Kawooya amunyonyole lwaki buli kadde amulima empindi ku mugongo songa bonna bakulembeze abaalondebwa abantu be Sembabule.\nEbbaluwa eno era yawereddwako Nampala wa babaka ba NRM mu Palimenti, Ssabawandiisi wa NRM nabalala okusobola okuyingira mu nsonga zaabwe babatabaganye baleme okuddamu okwesika ebitogi nga bali mu bantu.\n“Ekyamazima neesimbawo kko ne Kawooya ku kifo ky’omubaka omukyala owe Sembabule nampangula emyaka kumpi 10 emabega, naye omukyala oyo alabika yasigalamu ennugu gye sitegeera kubanga buli gyalaga abeera kunze nga anjogerera ebigambo by’obukyayi mu bantu.\nKyendowooza mu kiseera kino tulina okukwatagana okukolera bantu baffe abatulonda sso ssi kutwala mpalana ezitalina makulu mu maaso, era nsaba abakulu mu kibiina ne mu lukiiko lwe Ggwanga olukulu batutuuze twogerezeganye ebyo bigwewo” Begumisa bwe yagambye.\nKawefube w’okufuna omubaka Hanifah Kawooya agudde butaka oluvanyuma lw’okumukubira amasimu agamanyiddwa nga tagakwata.\nAbakulira Poliisi ya Owino bakyusiddwa, Emivuyo n’okusika omuguwa mu Bukulembeze bibizadde\nAbakulira Poliisi ya Owino bakyusiddwa, Emivuyo n'okusika omuguwa mu Bukulembeze bibizadde


Poliisi Ekutte Agambibwa Okutuga Owa Boda Boda E Mengo - Radio Simba - Ennene\nPoliisi ekutte agambibwa okutuga owa Boda Boda e Mengo\nPoliisi mu Kampala ekutte agambibwa okuba nga yennyigira mu ttemu ly’owa Boda Boda eryakwatibwa ku katambi ka kkamera akatambula ku mikutu gya ‘Social Media’.\nMugisha John Bosco aka Mukiga yakwatiddwa olunaku lw’eggulo ekiro okuva e Nsiike 1, Ndeeba Rubaga Division mu Kampala. Mugisha avuddeyo nakiriza nti yeye ali mu katambi ne munne omulala gwebayita Young Mulo (atali muyimbi).\nMugisha agamba nti Young Mulo yattibwa abantu nga 3-7-2019 kubigambibwa nti yali abba piki piki. Mugisha agamba nti baali babbye piki piki e Mityana nga 2-7-2019 nebabalondoola okutuuka lwebabakwatira e Makindye, munne Young Mulo gyebamuttira, wabula ye Mugisha nasimattuka naddukira e Kabale.\nPoliisi egamba nti Mugisha akwatiddwa emirundi mingi nga abba natwalibwa e Luzira ku misango egyekuusa ku bubbi.\nMugisha ne munne bagambibwa okuba nga batta Derrick Mulindwa omutuuze w’e Nabweru mu Nansana Municipality nga 30-June-2019 nga kati akuumirwa ku Poliisi y’e Katwe gyagenda okugibwa atwalibwa ku Old Kampala.


Bukedde Online - Bankubye ssasi si ttiyaggaasi - Lt. Gen. Tumukunde\nBankubye ssasi si ttiyaggaasi - Lt. Gen. Tumukunde\nMabirizi ayagala akalulu k'Obwapulezidenti...\nEkyokugabana obuyinza n'ab'oludda oluvuganya...\nGen Henry Tumukunde agambye nti ye nga Gen. asobola bulungi okwawula essasi ku kakebe ka ttiyaggaasi n’akakasa nti poliisi yamukubye essasi mu kugulu.\nLt. Gen. Tumukunde ng'aliko by'annyonnyola. Ku kkono ky'ekiwundu ky'agamba nti lyabadde ssasi eryamukubiddwa so ssi kakebe ka ttiyaggaasi\nTumukunde yabadde mu kavuyo mu kiro ekyakeesezza eggulo ku Kagote SDA Hall e Fort Portal bwe baabadde babala obululu bw’omubaka w’abavubuka.\nMu kulonda kuno, Mwine Mpaka Rwamirama mutabani wa Minisita Bright Rwamirama yabadde attunka ne Amanya Tumukunde mutabani wa Tumukunde.\nAduumira poliisi mu bitundu bya Rwenzori, Denis Namuwoza yategeezezza nti Tumukunde yakubiddwa kakebe ka ttayaggaasi era ne ku makya eggulo omwogezi w’amagye Paddy Ankunda yakedde kutegeeza nti Tumukunde yabadde akubiddwa kakebe ka ttiya ggaasi.\n“Nze ndi Gen. nsobola okwawula essasi ku kakebe ka ttiyaggaasi, lino lyabadde ssasi era baalikubye butereeve ne linnyingira mu kugulu” Tumukunde bwe yannyonnyodde Bukedde eyamusanze ku Kalya Courts in Fort Portal.\nOkulonda kuno kwawanguddwa Mwine Mpaka Rwamirama.


Bukedde Online - Emboozi Polof. Nsibambi gye yasemba okunyumya ne Bukedde ku katyaga k'okulumba Olubiri n'engeri gye baakwekamu Ssekabaka Muteesa awaka\nOmumbejja yeekiise mu KCCA okuzimba akatal...\nYiino emboozi Polof. Nsimbambi gye yasemba okunyumya ne Bukedde mu 2016\nOmugenzi Polof. Apollo Nsibambi\nYiino emboozi Polof. Nsimbambi gye yasemba okunyumya ne Bukedde mu 2016. Nsibambi afiiridde mu makaage e Mmengo akawungeezi ka leero ku Lwokubiri.\nEmboozi y'akafubo eno Polof. Apollo Nsibambi yaginyumiza omusasi waffe Dickson Kulumba n'amulambulira kulumbibwa kw'Olubiri lwa Kabaka e Mmengo nga bwe yagimunyumya kigambo ku kigambo;\nEnjega eno we yagwirawo nali nnaakakomawo okuva mu Amerika, tuba tuli awo nga Kojjaffe Musoke aleeta Ssabasajja awaka olwo ng'olubiri balukubye.\nKitange yamanya nti awo ali mu kifo kye batajja kusuubiriza nti ajja kubeeramu. Nga bwemumanyi…Kitange namusabira . Ate okugulu kwali kumuluma, Mmange n'amusiiga eddagala. Naye waliyo abantu abajja awaka nga tubasubiriza okubeera bambega kale Ssabasajja kye tuva tumutwala ewa Can. Kigozi muliranwa waffe ne tumukweka eyo. Naye yalina emmundu ne mugamba nti abantu wadde tebamanyi nti gwe Ssabasajja oyinza okubaleetera okukulumba, bwe tutyo ne tugimuggyako, Kamaanyi n'agitwala. Enkeera ennyo mutabani wa Kamaanyi oyo ne banne ne bamutwala okumuddusa okuva mu ggwanga.\nEkikolwa ekya Obote okuggyawo Obwakabaka n'okwagala okutta Ssabasajja Kabaka kyali kibi nnyo era ebyavaamu bigazi nnyo kubanga yali alina kwesigama ku magye okufuga ensi eno era nago ne gamanya nti yeesigamye ku ggo okufuga ensi eno, ne gamuggyako. Era mulaba nti Uganda eyafugibwa Amin emitawaana gyasukka; okutta abantu, ebintu okubula, eddembe okubula, abantu okuwang'anguka.\nUganda yonna n'eddaagana ng'efugibwa bano abamaggye okutuuusa Museveni lwe yalwana olutalo olw'omu nsiko ne baggyako abasajja bano era ly'eddembe lye tufunye, lye twagala okulaba nga ligundiira.\nOluvannyuma lw'ekikolwa ekyo, ab'amaggye baafuuka bazibu ng'omusanga n'akugamba nti leeta ssente, galamira n'ebintu ebirala eby'effujjo kyokka embeera eno erongoose wadde waliwo ensobi ezikoleddwa eziteebeereka.\nOluvannyuma twamanya nti Kabaka atuuse bulungi era ne kitusanyusa, twamugenderera nnyo okulaba ng'atuuka. Twalinanga engeri yaffe etumanyisa ebimufaako era naffe twamusondera ku ssente ezaamubeezangawo.\nPolof Apollo Nsimbambi ng'anyumya n'omusasi waffe\nTwanyigibwa nnyo bwe yakisa omukono era twamusabira nnyo kuba twalaba Obote bwe yakozesa amagye okunyigiriza Buganda ne kibeeranga ekintu ekikwata ku Buganda yokka naye kyasaasanira Uganda kubanga ekyavaamu be bantu nga Amin okukwata obuyinza ne bafuga ensi eno mu ngeri embi ennyo omuli okutta abantu ne banywa ku musaayi okwegema n'olaba engeri gye twafugibwamu abantu abalinga ensolo.\nEffugabbi liyingirira abantu, abantu battibwa. Abantu batandika n'okutta bannaabwe nga ne bwe babeera bafunye obutakkaanya ng'okutta tebakulabamu kizibu ate n'ebintu byabula nnyo nga biva Kenya.\nOKULUMBIBWA KW'OLUBIRI KWAKYUSA KUTYA EBY'ENFUNA Y'ABANTU BA BUGANDA?\nAbantu byayonoonekebwa nnyo ebyenfuna kuba waayita akabanga katono, Amin Abayindi n'abagoba. Kwe kugamba ne tubeera mu buzito nga ssabbuuni, sukaali nga biva Kenya. Abantu baayingiramu omuze gw'okwagala amagendo mu kifo ky'okukola ssente mu ngeri entuufu.\nEnsimbi yatandika okugwa ebbeeyi, buli kintu kyagenda kyonooneka mpola kyokka kati bigenze bikolebwako.\nAbantu baggyamu obugayaavu, okulima n'okulunda ne kukendeera kubanga nze ndi mulimi era nnunda mbatwala ku faamu n'embalaga ennima ennungi kyokka abamu si bangu. Emmere yavanga wano naye kati biva Mbarara. Waliwo ebirime ng'emmwanyi, ppamba byalimwanga n'amaanyi kyokka kati si bwe kiri.\nKIKI EKIRINA OKUKOLEBWA ABANTU BA BUGANDA?\nKatikkiro ng'aliko by'agamba Polof. Apollo Nsibambi.\nOkwenyigira mu by'obufuzi by'eggwanga lyonna naffe netubeera mu by'obufuzi bya Uganda naffe netukulembera.\nOkwenyigira mu maggye g'eggwanga lino netutagasula muguluka kubanga makulu nnyo nga gegavaamu okunnunula eggwanga lino. Okugatya kikyamu kubanga bulifamire yandibadde evaamu omuntu nayingira amaggye. Abantu bonna ab'omu Uganda bandibadde bayingira mu maggye gabeere nga gali ga ggwanga, ng'amaggye galinaabantu baagoabamanyi era neribeera nga likola ebintu kyenkanyi.\nObukulembeze bw'Obwakabaka busanye okwenyigira mu nkulakulana kubanga nkulu nnyo okulaba nga buli omu alina kyakola ekireeta ssente. Buli muntu alina ettaka ng'alikozesa kati nga nze nnina faamu y'amata e Buloba,bwenawummula byenkola. Tolaba Aga Khan ekimuwadde ettuttumu kwekufa ku nkulakulana n'olwekyo mu kino nebaza, Katikkiro Charles Peter Mayiga olw'okuleeta ettofaali omuvudde ensimbi ezizimbye ebizimbe nga Masengere, Obwakabaka mwebufuna ensimbi z'obupangisa.\nAbantu basanye okukyusa eneeyisa yaabwe mu nkola y'emirimu naddala okukuuma ekiseera kubanga kino ky'ekimu ku bizibu ebiri mu Uganda. Okukuuma ebiseera kikulu kubanga bwobeera olina gyolaga olina okweteekateeka n'otuukayo mu budde. Teri nsi eyakula ezanyisa ebiseera. Nze nnina emikolo gyesigendako nga maanyi abantu bajja kukeerewa nga bwolaba okwanjula. Ate n'obutonoona biseera kubanga abantu babeerako gyebalaga nebakola ebirala.\nEnkolagana ne gavumenti eyawakati nkulu ddala kubanga ebayamba okukola ebintu byammwe nga tewali abatataganya.\nAkatale k'ebintu ebimu bwekaggwa, abantu babivaako nebabita. N'olwekyo nga betaaga okuyambibwako. Bwebabeera n'obutale byebakola bivaamu ensa. Abantu basobola okuweebwa amagezi okukola emirimu egibeerana; nalunda n'okulima.Okugeza nze mu bulunzi nnina abantu abajja nebakima amata ku faamu wadde ategavumenti yenyinni yeyalietuletedde obuzibu okugaana abatukimako amata n'olwekyo nekibeera nti mu gavumenti wabeerayo abawa ebirowoozo ebibi.Nze ng'omuwabuzi wa Pulezidenti namuwa amagezi ku nsonga eno nti okukima kw'amata ku faamu, tekirimu buzibu bwonna.\nAbavubaka balina n'okukola emirimu ku byalo nga siraba nsonga lwaki tufuna abakozi okuva mu mawanga amalala nga bbo webali. Balina okukola n'emikono gyabwe n'olwekyo balina okulambikibwa okukolera mu byalo byabwe ate n'okuyambibwako okunoonya obutale bweebyo byebakola.\nBuli kintu kyakola afube okulaba ng'ayamba ne munne okuvaayo-omwoyo ogwo gujja kutuyamba okutambulira awamu.\nMU MYAKA 10 BUGANDA OGYAGALAWA?\nBuganda erina ebintu bingi okuli ettaka nga yandirikozeseza okuzimba ebizimbe n'efuna ssente neyongera okugaggawala ateneeyogera okusomesa abantu baayo. Ssabasajja Kabaka abadde musale mu nsonga eno n'olwekyo buli omu ateekwa okwetikka obuvunanyizibwa buno.\nEssira lirina era okuteekebwa ku kukuuma obutonde bw'ensi,abantu nga basimba emiti egy'enjawulo kuba nange kino nkikola nasimba emiti gya kalitunsi mingi ddala.\nPolof. Apollo Nsibambi\nBannamawokota baweze okwetikka eky'amasaza\nAB'ENGO BAYISIZZA EKIRAGIRO KU NNYIMBE\nAbooludda oluvuganya gavumenti mulina kwegatta okuwangula Museveni\nKayihura azudde abayeekera\nOlukwe lw'okutta Nagirinya lwalukiddwa ku kyalo


Bukedde Online - 'Engatto zaatuwonya okunoonya emirimu'\n'Engatto zaatuwonya okunoonya emirimu'\nObuweesi: Bwe tubwesibako Buganda ejja kudda ku ntikko\nAbasawo kati batunda ebbaluwa z'omusaayi enfu\nAbavubuka abeegattira mu Kabowa Crafts Workers’ and Development Services be bamu ku basazeewo okubaako ebintu bye bakola okumalawo ebbula ly’emirimu.\nABAVUBUKA be basinze okukosebwa ebbula ly’emirimu era abamu beekalakaasizza, abalala beggye mu bulamu bw’ensi n’abandi beenyigidde mu bumenyi bw’amateeka omuli n’okuzannya zzaala.\nWabula mu buzibu buno, waliwo abamu abakozesezza emitwe gyabwe okuyiiya emirimu egibayimirizzaawo.\nBano beekolamu omulimu ne batandika ekibiina ekikola engatto z’abakyala n’abaami, ensawo, enkoofiira, emisipi, ebyokwewunda by’abakyala, n’ebirala bingi.\nWabula mu kukola kino buli omu yali alina omulimu gw’akola nga bino babikola kawungeezi nga bannyuse basobole okwongeza ku nnyingiza yaabwe. Ekyewuunyisa kati ebirala baabita batwale omulimu guno mu maaso kuba gufuna.\nNNAKOMA MU S6 NE NSOMA EBYEMIKONO\nAbdul Ssemanda, akulira abavubuka bano abasoba mu 20 agamba nti bwe yamaliriza S6 teyeeyongerayo wabula yagenda e Kenya n’asoma okukola engatto, okuluka emikeeka n’obusero n’okukola ebyokwewunda by’abakyala.\nMu 2007, nnatandika okugula n’okutunda ebintu ebikadde oluvannyuma lw’okugezaako emirimu egy’enjawulo omwali okuweerezaako mu dduuka erimu, okutunda ebyokulya (eno gye nnafuna ssente okugula ebintu ebikadde ebitaatambula bulungi ne ndowooza ku ky’okukola ekirala).\nMu 2010 nagenda e Kenya okusoma emirimu gy’omu mutwe ne mikwano gyange ne tumalayo emyezi mukaaga, era ng’enda okudda nga njize okukola ebintu bingi, era awo ne ndowooza ku ky’okutandikawo kampuni.\nNg’omu nnali sisobola kwe kukunga bannange ne mbayigiriza era olwayiga ne tutandika ekibiina kyaffe.\nTWATANDIKA NA 300,000/-\nTwasooka ne tusonda ssente buli omu ze yali asobola era mu March wa 2013 twaweza 300,000/- ze twatandika nazo ng’ebintu tusuubula bitono n’okwewola ebimu. Mu myezi mukaaga, bizinensi yaffe yali yeeyongeddeko ng’abantu batandise okutuwagira.\nMu 2013, kansala omukyala owa Kabowa ku Ggombolola Muky. Jane Nakitto yatutegeeza nga bwe waliwo ssente z’abavubuka ez’okwekulaakulanya n’atuyamba okwewandiisa mu mateeka ne tussaamu okusaba kwaffe.\nKu nkomerero ya 2013, twaweebwa obukadde butaano okwekulaakulanya. Ssente zino zituyambye okugaziwa kuba kati ebintu tusuubula mu bungi era bizinensi etambulira mu bukadde obusoba mu 15.\nJane Nakitto, kansala w’abakyala e Kabowa agamba nti abavubuka bano buli omu yasooka kutetenkanyiza wuwe kyokka oluvannyuma ne bakola ekibiina ne batandika okutunga engatto.\nBwe yakizuula nga balina ekigendererwa yabayamba ne bafuna ssente z’abavubuka era kati bizinensi yaabwe egezze.\nAte Ssentebe wa Zooni ya Sembule abavubuka bano mwe bakolera, Abaasi Ssematimba agamba nti, abavubuka bano baawufu nnyo ku balala. Balaze omutima gw’obukozi okuva mu buto kuba bakulidde mu kitundu kino.\nBaakimanga amazzi ne bafuna ssente, kale bwe ndaba nga batandise bizinensi mbeenyumirizaamu, kuba bagabidde ne bannaabwe abalala emirimu.\n‘BAASOOKA KUSUUBUZA 150,000/- N’OKWEWOLA’\nMuky. Josephine Nazziwa nnannyini dduuka lya Nazziwa Enterprises e Katwe ng’atunda amaliba n’ebikozesebwa mu kukola engatto abavubuka bano gye bagula amaliba agamba nti, “Abaana bano baatandika n’okusuubula ebintu bitono ddala nga tebiweza 150,000/- nga buli kintu batwala mu kamu kamu wabula mu kulaba kwange nga kye bakola bakyagala kuba oluusi bajjanga ne basuubula emirundi egisukka mu gumu olunaku nga bibaweddeko.\nOluusi baatwalanga bya bbanja, olw’okuba nnali mbalabye nga beesigwa ate abakozi nnabawolanga ne bansasula nga bamaze okutunda.\nNnagenda okulaba nga bongezaako ku bungi bw’ebintu bye batwala. Ku nkomerero ya 2013 abaatwalanga kamu kamu baatandika okusuubula bandi eziwera 20 nga buli emu ngitunda 300,000/- ekitegeeza nti kati basuubuza ssente eziri mu bukadde mukaaga.\nAmaliba, emisipi, obutiiti, ebipapula, ggoozi ne ggaamu. Ate ebirala ebikozesebwa ku bintu bye tukola omuli emikeeka n’obusero kuliko: Ebyayi, obuseke, ensansa, obukeedo. Bino tubigula ewa Nazziwa ne mu Kikuubo.\nSsemanda agamba nti, baakola edduuka mu kibuga ku kizimbe kya Nana Arcade nga waliyo munnaabwe alibeeramu okusuubuza n’okuguza bassekinnoomu.\nBalina n’abavubuka be bakozesa abatambuza engatto zaabwe mu bitundu ebitali bimu.\nEngatto zitundibwa wakati wa 7,000/- ne 10,000/- okusinziira ku nkola yaazo, era nga bakola engatto ez’abakulu n’abato, ez’abasajja n’abakyala.\nMU WIIKI TUYINGIZA AKAKADDE\nBwe tukola ffenna, olunaku tutunga emigogo gy’engatto 100. Mu wiiki bayingiza wakati wa 1,000,000 ne 2,500,000/- okusinziira ku ngeri ebintu gye bibeera bitambuddemu.\nAmaanyi ge gatusalako naye ng’emirimu ne bakasitoma abalagiriza ebintu byaffe weebali.\nClaire Nakabugo akola ku byensimbi, agamba nti amagoba ge bafuna bagagabanya kyenkanyi n’okuterekako ez’ekibiina okwongera okwekulaakulanya.\nHakim Mwesigwa, mmemba agamba nti tasobola kukaaba ssente za kusasula nnyumba azifuna mu ngatto.\nJustine Namwanje, muyizi ate mmemba agamba nti kimuyambye okwetuusaako bye yeetaaga mu kusoma nga tatawaanyizza bazadde.\nAbdu Ssemanda, agamba nti ogw’okutunda ebikadde kati yagulekamu bantu balala ng’okukola engatto kati gwe mulimu gwe omukulu.\nMargaret Nakalule, omuwandiisi mu kibiina agamba nti bizinensi yaabwe ebakoledde emikwano mu bantu ab’enjawulo nti era bano be bakasitooma baabwe. Basomesa n’abo abeetaaga okuyiga.\nSarah Nakalyango, mmemba agamba nti obuzibu bwe basinga okufuna bwa bikozesebwa okubeera ku buseere kyokka nga bakasitoma baagala kutwalira ku ssente ntono.\nN’abantu abamu oluusi beekwata engatto kyokka ne batazinona ng’ate wabaawo abazeetaaga olwo ne batukaluubirizaamu.\n‘Engatto zaatuwonya okunoonya emirimu’\nOmubaka Abawadde omusaala gwe


撒母耳记下 11 CCB - 2 Samwiri 11 LCB | Biblica América Latina\n撒母耳记下 11 CCB - 2 Samwiri 11 LCB\n1Awo mu biro ebyo, ekiseera bakabaka mwe bagendera okutabaala, Dawudi n’asindika Yowaabu n’abasajja be n’eggye lyonna erya Isirayiri. Ne bazikiriza abaana ba Amoni ne bazingiza n’ekibuga kya Labba. Naye Dawudi n’asigala mu Yerusaalemi. 2 Olunaku olumu, mu ssaawa ez’olweggulo, Dawudi n’agolokoka, n’atambulatambula ku kasolya ak’olubiri lwe. N’asinziira waggulu eyo n’alengera omukazi ng’anaaba, era omukyala yali mulungi omubalagavu. 3 Dawudi n’atuma omuntu okugenda okumunoonyerezaako. Ne bakomawo ne bamutegeeza nti, “Oyo ye Basuseba muwala wa Eriyaamu mukyala wa Uliya Omukiiti.” 4 Awo Dawudi n’amutumya, n’ajja gy’ali, ne yeebaka naye. Yali mu kiseera eky’okwelongoosa obutali bulongoofu bwe. Oluvannyuma n’addayo ewuwe. 5 Omukyala n’aba olubuto, n’atumira Dawudi nti, “Ndi lubuto.”\n6 Awo Dawudi n’atumira Yowaabu nti, “Mpeereza Uliya Omukiiti.” Yowaabu n’aweereza Uliya eri Dawudi. 7 Uliya bwe yagenda gy’ali, Dawudi n’abuuza Yowaabu n’abaserikale bwe baali, n’olutalo bwe lwali. 8 Awo Dawudi n’agamba Uliya nti, “Serengeta mu nnyumba yo, onaabe ku bigere.” Uliya n’afuluma olubiri, kabaka n’amuweereza ekirabo. 9 Naye Uliya n’ataserengeta wuwe, n’asula ku mulyango gw’olubiri n’abaddu ba mukama we, Dawudi. 10 Dawudi bwe yategeezebwa nti, “Uliya teyazeeyo waka we,” n’abuuza Uliya nti, “Waakava olugendo, kiki ekikulobedde okuddayo eka ewuwo?” 11 Uliya n’addamu Dawudi nti, “Essanduuko ne Isirayiri ne Yuda baasigadde mu weema, ne mukama wange Yowaabu n’abaddu ba mukama wange basiisidde ku ttale. Kale nnyinza ntya okugenda mu nnyumba yange okulya n’okunywa, n’okwebaka ne mukyala wange? Mazima nga bw’oli omulamu, sijja kukola kigambo bwe kityo.”\n12 Awo Dawudi n’agamba Uliya nti, “Sigalawo olunaku olulala olabe obanga enkya siikusindike kuddayo.” Bwatyo Uliya n’asigalawo olunaku olwo n’olw’enkya. 13 Dawudi n’ayita Uliya alye naye ekyekiro, n’amutamiiza akawungeezi ak’olunaku olwo, Uliya n’agenda n’agalamira ku mukeeka gwe n’abaddu ba mukama we, n’ataddayo wuwe. 14 Enkeera Dawudi n’awandiikira Yowaabu ebbaluwa n’agiwa Uliya agitwale. 15 Yawandiika mu bbaluwa nti, “Uliya muteeke mu maaso ddala olutalo we luli olw’amaanyi, mumwabulire, afumitibwe afe.”\n18 Awo Yowaabu n’aweereza Dawudi amawulire gonna agafudde mu lutalo, 19 n’alagira gwe yatuma nti, “Bw’onoomala okutegeeza kabaka amawulire gonna agafudde mu lutalo, 20 n’alabika nga munyiivu, n’abuuza nti, ‘Lwaki mwasemberedde nnyo ekibuga nga mulwana? Temwamanya nga bajja kulasa nga basinziira ku Bbugwe? 21 Ani eyatta Abimereki mutabani wa Yerubbesesi? Teyali mukazi e Sebezi eyamukanyugako ejjinja eddene, kwe baseera emmere ey’empeke, ng’asinziira ku bbugwe, n’afiirawo? Lwaki mwasembedde okumpi ennyo ne bbugwe?’ Awo onoomutegeeza nti, ‘Omuddu wo Uliya Omukiiti naye afudde.’ ”\n26 Awo mukyala wa Uliya bwe yawulira nti bba afudde, n’amukungubagira. 27 Okukungubaga bwe kwaggwa, Dawudi n’amutumya, n’amuleeta mu nnyumba ye, n’afuuka mukyala we, n’amuzaalira omwana owoobulenzi. Naye ekigambo ekyo Dawudi kye yakola ne kitasanyusa Mukama.


Bukedde Online - Abadde yeesimbyewo e Wakiso bamuteeze ne bamutta!\nBazudde emivuyo mu kukola oluguudo lw'e Ntebe...\nOmugenzi alese omwana wa myezi 6\nMoses Kakooza eyattiddwa\nMUNNABYABUFUZI w’e Wakiso eyatutte nkubakyeyo okumuguza ettaka bamuzingizza ne bamutema ebiso ebimusse.\nMoses Kakooza ow’e Kiwenda era abadde yeesimbyewo ku ku kaadi ya NRM nga kansala okukiikirira Kiwenda ku munisipaali y’e Nansana e Wakiso. Kakooza yaabadde ssentebe wa NRM ku LCII e Kiwenda.\nYabadde atutte omukyala nkubakyeyo okuva e London okumulaga ettaka lye yasasula naye ng’ayagala ekitundu kyennyini kye baamuguzizza.\nEttaka lino erya yiika ennya lisangibwa Nakaseeta Ziroobwe mu Luweero kyokka nga liriko enkaayana ezirudde nga Kakooza agezaako okuzigonjoola n’abasenze abaliriko basobole okugabana basale ku bibanja byabwe basobole okubawa ebyapa kyokka abamu nga bakyeremye.\nKu Lwokubiri Kakooza yabadde Kiwenda, ssentebe w’e Nakaseeta Jumah Mujala n’amukubira essimu ng’amutegeeza nti bagende basisinkane mu lukiiko basobole okwongera okugonjoola ensonga kubanga yabadde amaze okukunga abatuuze okulwetabamu.\nMu lukiiko luno n’omusenze Madi, agambibwa okutema Kakooza yalwetabyemu. Abudallah Sembugo Mukisa muganda w’omugenzi yategeezezza nti Kakooza kye yakoze kwe kukubira omukyala eyabadde amupeeka okumulaga ettaka lye ajje bagende bonna bw’atyo n’ayita ne Sembugo ne bagenda bonna.\nSembugo agamba nti baasimbudde ku ssaawa nga 11:00 olweggulo ne batuuka e Nakaseeta mu kifo we baalagaanye okusisinkana kyokka ne beekengera nga mu luggya waliwo amatoffaali agalinga ge bategese okukozesa okubalwanyisa.\n“Twagakuhhaanyizza ne tugapanga ku mabbali g’oluggya ne tugatuulako oluvannyuma olukiiko ne lugenda mu maaso,” Sembugo bw’annyonnyola.\nAyongerako nti olukiiko lwagenze mu maaso ne luggwa bulungi nga bakkaanyizza ekibanja ekya yiika ennya bakigabane ne Madi atwaleko yiika bbiri ne Kakooza asigazeeko bbiri. Kyokka Madi yasoose kukaayana ng’ayagala ye atwale ssatu Kakooza asigaze emu. Eno si ye yabadde ensisinkano esooka.\nNnamwandu Shan Bayiga yagambye nti baasoose kusisinkana ku Ssande ne baawukana nga tebakkaanyizza Madi n’agamba nti ye mwavu tayinza kukaayana na mugagga wabula Kakooza nti bw’atamuwa yiika ssatu waakumuyingiza ettaka.\n“Ennaku eziyise baze abadde tava waka ng’omusujja gumuluma naye yalabye ssentebe w’e Nakaseeta amukubira essimu buli kiseera kwe kusitukiramu agende abimalirize.”\nEttaka lino liriko ekyalo kiramba. Lyagulibwa Pasita Godfrey Sennyonjo ow’e Nansana n’akwasa Kakooza obuyinza agende ng’akkaanya n’abatuuze bagabane ebibanja kwe batudde babakolere ebyapa ate abalina obusobozi ne babalagira beegule era abawerako abadde amaze okukkaanya nabo naye nga Madi yeeremye.\nAbatuuze nga basima entaana emu e Kiwenda.\nBATEMA KAKOOZA EBIJAMBIYA\nOlukiiko olwawedde ne batambula okugenda abaakulembedde ne balinnya emmotoka kyokka ne wabeerawo ayita Kakooza ne basigala emabega nga baliko bye bamaliriza.\nMatiya abadde ayambako Kakooza okusisinkana abatuuze n’ajja ku mmotoka ng’adduka.\n“Yantegeezezza nti Madi abadde amugoba ng’akutte ejjambiya kyokka alabika azingirzza Kakooza.” Sembugo annyonnyo la\nNabadde nzirayo ne bandabula nti sidda mabega nange bagenda kunzite ate nagenze okutuuka ku mmotoka ng’omukyala gwe twatutte okulaga ettaka asimbudde.\nNadduse nga mpita mu nsiko okutuusa lwe nnafunye bodaboda eyantuusizza ku poliisi e Ziroobwe. Twagenze okuddayo ku kyalo nga Kakooza alaajana n’atunyumiza ebyamutuuseeko kyokka nga bamutemyetemye omubiri gwonna ku mutwe, mu mugongo n’emikono avuddemu omusaayi mungi.\nTwamuyoddeyodde okumuteeka mu ambyulensi eyamututte mu ddwaaliro lya JK e Kiwenda oluvannyuma ne tumutwala e Mulago gye yafiiriddde ekiro ku ssaawa 6:00.\nOKUZIIKA KWABADDEMU OKUSIKA OMUGUWA\nOkuziika Kakooza kwabaddemu enkaayana ng’ab’oku kyalo baagala aziikibwe e Kiwenda ate abooluganda baagala kumutwala Kikyusa mu Luweero. Nkubakyeyo olwamalirizza ebyabaddewo ye n’alinnya n’addayo. Omubaka Robert Ssebunnya akiikirira Kyaddondo South yasaasidde abantu okufiirwa munnbyabufuzi munnaabwe n’abagulira ssanduuke n’okutambuza omufu wamu n’obuyambi obulala mu lumbe.\nKAKOOZA SI Y’ASOOSE OKUTTIBWA OLW’ETTAKA\nOmwezi oguwedde e Kagalama Kalwanyi mu Kiboga, abatuuze baataayizza bannannyini taka ne babatema ne babatta okwabadde Paul Bukenya (40) ne Charles Matovu. Abalala abattiddwa; omuserikale wa UPDF Mark Mugisha,\nJohn Bosco Mugisha bbulooka w’ettaka akolera mu Tabula property services e Nansana


Bukedde Online - ISO ekutte abafere ba zaabu 13Bruce\nKitamirike ne Uncle Dick owa UBC bafudde...\nOmukazi n’abaana be 3 basirikkidde mu muliro...\nEKITONGOLE ky’amagye ekikettera munda mu ggwanga ekya Internal Security Organization (ISO) kigudde ku kibondo ky’abasajja Bannayuganda, Abacongo ne bannansi ba Cameroon ababadde bafera bamusigansimbi mu ddiiru za zaabu. Abaakwatiddwa bali 13.\nBaabasanze ne kkiro za zaabu ow’ebicupuli ezisoba mu 100. Babadde baapangisa amaka ag’ebbeeyi mwe baakola ofiisi e Muyenga nga basasula ssente 3,800,000/- buli mwezi. Babadde bakulemberwa James Byaruhanga 40 ow’e Kabowa gwe babadde baakazaako erya Gavana.\nOfiisi yaabwe ebadde etemya ng’omuntu okwanguyiza gwe banaafera okumatira nti batuufu okukolagana nabo. Babadde bakozesa abakuumi abambadde yunifoomu ya kkampuni enkuumi ey’obwannannyini eya G4S kyokka nga kyazuuliddwa nti, tebalina ndagaano yonna na kkampuni eno okubakuuma.\nBaafuna omuwala abadde akola ku mmeeza etuukirwako Evelyn Kanya gwe babadde tebakkiriza kulingiza mu ofiisi yaabwe. Omulimu gwe, gubadde gwa kwaniriza bantu na kukuba ssimu mu ofiisi waggulu ne banona omugenyi. Ku mulyango babadde baateekaako akuuma akasoma ekinkumu omuntu atali waabwe wa munda nga kizibu okubatuukako.\nEggulo baabunye emiwabo ng’abajaasi ba ISO babazinzeeko, baabalengedde nga bayingira ekikomera ng’emmundu ze bakulembezza buli eyabaddewo n’anoonya we yeekukuma. ‘Gavana’ Byaruhanga ku bunene bwe n’olubuto, yakozesezza obwangu obusoboka okwekukuma mu ngalama waggulu.\nAbalala badduse ne beekweka mu kaabuyonjo abataafunye we beekukuma, baabakutte nga nseenene. Okubakwata, kiddiridde okufera Omuchina Star Yang doola 100,000 (eza Uganda, obukadde 400) nga bamulimbye nti, bagenda kumuguza zaabu. Ensonda mu ISO zaategeezezza nti, Yang si gwe basoose okufera waliwo omulala gwe baafera doola 1,000,000 naye abanoonya.\nAbaakwatiddwa kuliko; James Byaruhanga 40, abadde abakulira omutuuze w’e Kabowa, Patrick Ndenzi 21 munnansi wa Congo. Boniface Munagabe 34, Frank Ngabirano 33, Ummo Amati 38 ne Mike Lota 43. Abalala ye; Walter Adenyo, Fred Ndayi 16, John Tumukunde 20, Robert Sseguya 30, Bruce Kamugisha 33, Junior Okungi, Sayid Musanji gwe bakozesa okukebera zaabu ne Benjamin Sande abadde alabirira abakuumi n’omukozi ku mmeeza etuukirwako.\nZaabu gwe babadde bafera abantu, babadde bamuyiiyiza mu kimu ku bifo bye baakola ku ofiisi zaabwe. Abajaasi baakutte obutiba bwe babadde bakozesa, kkiro za zaabu ezisoba mu 100, ebyuma bye bakozesa okumupima, ekyuma kye bakozesa okukebera oba mulamu n’ebirala. Okusinziira ku ISO, Yang yasooka kubawaako doola 83,000 ne bamusuubiza okuddayo ku Mmande akime zaabu.\nBaamulaga zaabu omutuufu obuweke nga bubiri ne baleeta n’omuntu (Sayid Musanji) eyamukebera Omuchina n’akakasa nti mutuufu. Yabawa akakwakkulizo bw’afuna ssente zaabwe, okuzibawa zaabu bamutwale e Kenya baddemu okumukebera olwo abawe ezaabwe kyokka bwe yafunamu okwekengera nga tannabawa zaasigaddeyo kwe kugenda ku ISO n’abaloopa.\nBwe baavudde e Muyenga ku ofiisi za Byaruhanga baagenze mu maka ge e Kabowa okwazaayo. Mmotoka ssatu okuli Toyota Alphard, Harrier Kawundo ne Toyota Wish ze babadde batambuliramu nazo zaakwatiddwa.\nKenya Internal Open Woodball Championship


Bukedde Online - Stella Nyanzi akyakuumiddwa mu kaduukulu ka Poliisi\nStella Nyanzi akyakuumiddwa mu kaduukulu ka Poliisi\nISO ezingizza ababbi b’emmotoka n’ekwatako...\nNyanzi poliisi yamukutte wiiki ewedde ku poliisi e Wandegeya ne bamuggalira ku SIU e Kireka.\nWE bwazibidde eggulo nga Dr. Stella Nyanzi akyali mu kaduukulu ka poliisi gye baamuggalira wiiki ewedde olw’okuvuma Pulezidenti Museveni n’amulangira amagufa.\nNyanzi poliisi yamukutte wiiki ewedde ku poliisi e Wandegeya ne bamuggalira ku SIU e Kireka. Yabadde agenze ku poliisi ng’ayagala emuwe obukuumi akumbe nga yeekalakaasa olwa yunivasite y’e Makerere okugaana okumuzza ku mulimu\nso ng’akakiiko kaawuliriza ensonga ze ne kasalawo nti baali baamugoba mu bukyamu ne kalagira adde ku mulimu.\nNyanzi yabadde ategese okukumba nga yeekalakaasa okuva ku poliisi e Wandegeya atuuke e Makerere kyokka nga ne poliisi yamwetegekedde olw’ebigambo bye yatadde ku mukutu gwe ogwa ‘Facebook’ gye buvuddeko ng’avuma pulezidenti Museveni\nnga n’ebigambo ebimu biwemula kwe kumukwata.\nOmusango teguvunda, ebigambo ebyakwatisizza Nyanzi yabiwandiika September 14, 2018 ku mazaalibwa ga Museveni ag’emyaka 74. Nyanzi yasaba nnyina wa Museveni omugenzi Esteri Kokundeka ajje atwale mutabaniwe.\nWiiki ewedde, omwogezi w’ekitongole kya poliisi ekibuuliriza ku misango Vincent\nSsekate, yakakasizza eri abaamawulire nti Nyanzi poliisi yamukutte.\nKu Mande baabadde basuubira okumuleeta mu kkooti kyokka tebaamuleese.\nOmwaka oguwedde mu March, nga Polof. John Ddumba Ssentamu y’akyali Cansala\nwa Makerere, ng’akolera ku biragiro bya ssentebe w’olukiiko lwa Makerere olugaba emirimu Bruce Balaba Kabaasa yayimiriza Dr. Nyanzi.\nIsaac Ssemakadde munnamateeka wa Dr. Nyanzi yategeezezza BUKEDDE nti, eggulo baagenze ku poliisi e Kibuli gye baagaanidde okuggyako omuntu we sitetimenti kubanga baabadde tebamubuulira misango gye bamuggulako.\nAyongerako nti bbo omulimu gwe balina guli gumu kumuzza Makerere nga kkooti\nbwe yalagira. Ekiseera kino bamulekedde poliisi esalewo eky’okumukolera kubanga tebamuggulako musango, tebamuta ate tebamututte mu kkooti.\nDr. Stella Nyanzi,,\nStella Nnyanzi azzeeyo Luzira


Bukedde Online - Zaake alumirizza abaserikale abaamutulugunyiza mu kaduukulu e LKireka okumuddamu ng'atwaliddwa e Kasangati\nOmubaka wa munisipaali y’e Mityana Francis Zaake alumirizza abaserikale abaamutulugunyiza e Kireka okuddamu okumutulugunya ng’akwatiddwa n'atwalibwa ku poliisi y'e Kasangati.\nZaake ng'alaga ekisipi ekimuyambako okugumya ekiwato\nZaake yakwatibwa ab'ebyokwerinda abassibwa ewa Robert Kyagulanyi Ssentamu amanyiddwa ngas Bobi Wine nga Jan 16 bwe yali abayise okubasisinkanamu nga ababaka abaali bawangulidde ku tikiti ya NUP okuva mu bitundu ebyenjawulo nti era Kyagulanyi gwe yali akwasizza obuvunaanyizibwa okubakungaanya.\nMu nsisinkano gye yabaddemu ne bannamawulire e Lubaga mu ddwaliro gye yaweebwa ekitanda oluvannyuma lw'okukubwa, Zaake alumirizza abaserikale abaamutulugunyiza e Kireka okuli; Musa Walugembe, Hamdan ne Twesigye b'agamba nti bano yabasanga ku poliisi e Kasangati nga bamulinze era olwamutuusa ne balagira abaserikale okuddamu okumukuba batuuni ku bukongovule n'ennyingo.\nANNYONNYODDE EBYAMUTUUKAKO ABASERIKALE NGA BAMUKWATIRA EWA KYAGULANYI\nYagambye nti olunaku lwe baamukuba Kyagulanyi yamukubira essimu n'amulagira okukung'anya ababala bonna abaali bamaze okulangirirwa bamusisinkane mu makaage e Magere era ensisinkano yali yaakubaawo ku saawa 6 ez'omu ttuntu.\nYagambye nti we yatuukira ku Freedon Drive ( Ekikubo ekidda ewa Bobi Wine) yasanga waliwo emisanvu abaserikale tebaamukaluubiriza ne bamukkiriza okuyitawo bwe yavugako akabanga n'asanga emisanvu egy'okubiri abaserikale ne bamutegeeza nti mukama waffe ali mu maaso eyo ku misanvu egiriraanye ekikomera kya Kyagulanyi era ne bamukkiriza okuyitawo.\nWabula olwokuba yali anaatera okutuuka baamulagira emmotoka agireke atambuze bigere okutuuka ewa Kyagulanyi naye kye yakola n'asimba omuggo n'atambula mpola paka ku kikomera.\nZaake agamba nti yali anaatera okutuuka omuserikale eyali aduumira kwe kumulaba n'amubuuza nti ate ggwe oyiseewa okutuuka wano n'amutegeeza nti bang'ambye ggwe olina obuvunaanyizibwa n'agamba nti teyamukkiriza kumalayo bigambo n'amulagira okukyusa naye kye yakola.\nWabula aba atambula kwekubuuza omuserikale ono nti ssebo ye Pulezidenti anaasobola okujja n'atulaba omuserikale yamuddamu kimu nti sirina kyakukuddamu naye vva wano ogende.\nZaake agamba nti aba atambula agende omuserikale yamusindika n'agwa ku ttaka n'akwata n'omuggo gwe yali atambuza n'agumukubisa mu kiwato n'omugongo gwonna ne gukutukamu ebitundutundu. Ono yeegattibwakko abaserikale abaamusambasamba n'okumukulula ku ttaka wamu n'okuyuza engoye ze yali ayambadde oluvannyuma ne bamusuula mu kkomera k'emmtoka ly'emmotoka etambula lye baakazaako erya Nalufeenya ne bamutwala e Kasangati ku poliisi gy'agamba nti ate nayo bwe baamutusaayo baamukubirayo mizibu.\nYagambye nti newankubadde agenze akuba kumatu naye akyalina obulumi bungi mu mugongo ne mukiwato era mu kiseera kino atambulira ku kisipi ekyamusibiddwamu ng'ayambibwako emiggo.\nZaake agugumbudde poliisi ekimusaako nti ye yasosonkereza abaserikale abaamukubira e Magere n'agamba nti bwebaba bakakasa nti ye yabalumba baggyeyo obutambi kuba baamukubira ku kkamera zaabwe bwe kibalema agenda kuggyayo ebifaananyi ebyakwatibwa ku kamera za Bobi Wine kuba buli ekyali kigenda mumaaso weekiri ku butambi.\n'Frank Gashumba twamuwa ssente n'atatutwala bweru'\nLaba ekiri e Namugongo mu bifaananyi\nPOLOF. KAKOMA: Yayiiya oluyimba lw'eggwanga naye afudde Gavt. emulyazaamaanyizza\nAbayimba ez'emikolo ani asinga?\nOluyimba lw'eggwanga; Bwe lukyusibwamu Bannayuganda banaalwagala okusinga kati?


Bukedde Online - Amalwaliro ga KCCA gali ku 'ccupa'\nAmalwaliro ga KCCA gali ku 'ccupa'\nMusisi agumizza ku luguudo lwa Kafumbe Mukasa\nSsente zoolina mu nsawo yo ntuufu?\nAdded 22nd October 2013\nAMALWALIRO ga KCCA agamu okwetoloola Kampala ‘malwadde’ ate awalala nga mu Kisenyi ebizimbe birungi n’obujjanjabi gye buli naye entebe nkadde nnyo, abantu obujjanjabi babufuna naye mu bifo ebimu omujjuzo gusukka.\nBya BENJAMIN SSEBAGGALA ne RONALD MUGENYI\nBannakampala bangi basobola okubeera nga tebakimanyi nti obujjanjabi we buli mu kibuga omuntu gy’asobola okugenda ne bamukolako nga tasasudde munwe gwa nnusu.\nAmalwaliro getwogerako kuliko:Kisenyi, Kitebi, Kiswa e Bugolobi, Kawaala, Buziga Kiruddu, Kawempe, Kyanja ne Komamboga.\nEkirungi nti bangi ku bafuna obujjanjabi mu bifo bino bakkiriza nti empeereza yeeyongerako nga gavudde mu KCC okudda mu KCCA ne gafuna n’emmotoka ezitambuza abalwadde kyokka obumulumulu tebubulamu.\nGye buvuddeko, abasawo e Mulago baagoba abalwadde nga babalagira okudda ku malwaliro gano gye baba bafuna obujjanjabi obusooka era gye balina okulabira abasawo bwe kibeera kyetaagisizza ne balyoka babasindika e Mulago.\nEddwaaliro lya KCCA e Kitebi.\nAMALWALIRO N’EMBEERA YAAGO\nKitebi Health Centre: Eddwaaliro liri mu ggombolola y’e Lubaga mu muluka gw’e Mutundwe era abalwadde balijjumbira naddala abakyala abazaala era be twayogeddeko nabo bakkiriza nti obujjanjabi babufuna.\nEbizimbe birabika nga tebimala muwendo gw’abantu be bakolako era mu kaweefube ono bateekawo weema wabweru we bakolera ku bantu abamu ng’abo abeetaaga okubudaabuda.\nKiswa Health Centre IV: Lino liri Nakawa. Omuwendo gw’abalwadde abajjanjabirwa eno gweyongerako okuva lwe baggala ery’e Nagulu nga bagenda okuzimbawo eddene bonna ne babazza e Bugolobi.\nNewankubadde ng’omuwendo gw’abalwadde gwe yongerako, byo ebizimbe tebyeyongerako. Abalwadde beemulugunya nti olumu balwawo okulaba abasawo.\nEddwaaliro lya KCCA e Kawaala.\nKawaala Health Centre III: Lisangibwa mu ggombolola y’e Lubaga, ekifo kifunda okusinziira ku muwendo gw’abalwadde be bafuna.\nBw’otuuka we balindira abalwadde wajjula ne wabooga, kaabuyonjo zibulamu okutereeza kubanga ezimu ez’amazzi tegakyakola bateekayo bidomola.\nKisenyi Health Centre IV: Lino lisangibwa mu munisipaali ya Central. Liri bulungi okusinga ku malala era akulira KCCA, Jennifer Musisi bwe yali yaakayingira ofi isi kye kimu ku bifo bye yasookerako okuggulawo.\nWabula newankubadde ebirala biri bulungi babulamu ebikozesebwa ng’entebe.\nKawempe Health Centre IV: Mu malwaliro ga KCCA gonna lino ddyo lirabika nga ddwadde ddala kubanga n’abajjanjabi bennyini we basula wabi, ebifo awakyamirwa kaabuyonjo nvundu ddala so ng’ekifo abalwadde we balindira abasawo ekitundubaali kyayulika.\nAlice Kwagala eyasangiddwa ng’ebisa bimusimba yagambye nti yamaze kusoberwa nga talina kyakukola n’alyoka ajja wano naye nga n’ekifo abakyala we bazaalira kikuba ensisi.\nAwatuukira abalwadde ku ddwaaliro lya KCCA e Kawempe.\nBuziga Health Centre: Lisangibwa mu ggombolola y’e Makindye naye liri mu mbeera mbi ddala. Ebitanda n’entebe bikadde nnyo ate nga bitono. Kaabuyonjo ya kinnya ate nga n’embeera gy’erimu esaana essaala.\nEddwaliro ku City Hall: Lino lisinga kugaba bujjanjabi obusookerwako nga ku bantu abafunye ebisago.\nTerikola ku bakyala ba mbuto. Amalwaliro gano gonna kuliko ebifo we babudaabudira abalwadde ba mukenenya, ebifo ebibudaabuda abavubuka (Teenage centres), abakyala ab’embuto we banywera eddagala n’okujjanjaba obulwadde obwangu ng’omusujja.\nOmwogezi w’ekitongole kya KCCA, Peter Kauju yategeezezza nti mu kiseera kino, amalwaliro okuli Kawempe ne Kiruddu enteekateeka ziwedde okugazimba gave ku mutendera gwa Health Centre okutuuka ku ddwaaliro eddene eriwa ebitanda.\nYakiggumizza nti mu malwaliro gano, abantu tebalina kusasula ssente za bujjanjabi.\nOmulwadde agendayo n’alaba omusawo ne bamukebera n’okumuwandiikira eddagala n’alifuna okuggyako ng’eddagala ly’ayagala teririiwo lwe bayinza okumulagira agende alyegulire naye nga gavumenti ateekayo eddagala.\n“Pulojekiti eriwo ya kuwagira ddwaaliro ekkulu ery’e Mulago okukendeeza ku mujjuzo oguliyo, singa tumaliriza amalwaliro amalala nga Kiruddu ne Kawempe ne gatuuka ku mutendera ng’ery’e Nagulu bwe liri, Mulago ajja kuwewuka,” Kawujju bwe yaggumizza.\nYagambye nti ku ntebe n’ebikozesebwa ebirala ebitaliiyo mu malwaliro mu kiseera kino biri mu nteekateeka okulaba nga bijjuzibwa.\nAmalwaliro ga KCCA gali ku ‘ccupa’\nBaleese bwino ku Mutabbuliiki eyattiddwa amagye\nAbaserikale basse agambibwa okuttira ku bodaboda


Katonda Lw’atawuliriza—Ensonga Lwaki Tawuliriza Ssaala Ezimu | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bambara Bislama Bissau Guinean Creole Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Georgian German Greek Hausa Hebrew Hiligaynon Hungarian Icelandic Igbo Iloko Indonesian Italian Japanese Kikamba Kikongo Kikuyu Kinyarwanda Kirghiz Kiribati Kirundi Korean Latvian Lingala Lithuanian Luganda Luswayiri Luswayiri (Congo) Luwalabu Macedonian Malagasy Malayalam Maltese Moore Myanmar Norwegian Nzema Ossetian Papiamento (Aruba) Papiamento (Curaçao) Persian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tamil Tatar Telugu Tetun Dili Thai Tiv Tsonga Turkish Turkmen Twi Ukrainian Umbundu Vietnamese Xhosa Yoruba Zulu\nEzimu ku Nsonga Lwaki Katonda Tawuliriza Ssaala Ezimu Ze Ziruwa?\nWaliwo essaala Katonda z’ataddamu. Weetegereze ebintu bibiri ebiyinza okuviirako Katonda obutawuliriza ssaala za muntu\n1. Essaala ezikontana n’ebyo Katonda by’ayagala\nKatonda taddamu ssaala ezikontana n’ebigendererwa bye oba n’ebyo by’ayagala, ebiri mu kigambo kye Bayibuli. (1 Yokaana 5:14) Ng’ekyokulabirako, Bayibuli etukubiriza okwewala omululu. Okukuba zzaala kireetera abantu okuba ab’omululu. (1 Abakkolinso 6:9, 10) N’olwekyo, omuntu bw’asaba Katonda amuyambe awangule omuzannyo gwa zzaala, Katonda tasobola kuddamu ssaala ng’eyo. Katonda tamala gaddamu buli kimu omuntu ky’asaba. Mu butuufu, okuba nti Katonda tali bw’atyo kya muganyulo gye tuli. Singa yali amala gaddamu buli kimu omuntu ky’asaba twandibadde tubeera mu kutya olw’ebintu abantu abamu bye basaba.—Yakobo 4:3.\n2. Omuntu asaba bw’aba nga mujeemu\nKatonda tawuliriza abo abajeemera ebiragiro bye. Ng’ekyokulabirako, abantu abaali beetwala nti baweereza Katonda kyokka ate nga bakola ebintu ebikyamu, Katonda yabagamba nti: “ Wadde nga musaba essaala nnyingi, siziwuliriza; emikono gyammwe gijjudde omusaayi. ” (Isaaya 1:15) Naye singa abantu abo baakyusa enneeyisa yaabwe ne bakola ebyo Katonda by’ayagala, Katonda yandibadde awuliriza essaala zaabwe.—Isaaya 1:18.\nManya oba nga ddala Katonda awulira okusaba kwonna, osaanidde kusaba otya, na kiki kye tusobola okukola okusobola okusemberera Katonda.\nLwaki Katonda Tawuliriza Ssaala Ezimu?\nBiki Bye Nnyinza Okusaba?\nKatonda Addamu Essaala z’Abantu Bonna? Waliwo Engeri ey’Enjawulo Gye Tulina Okubaamu nga Tusaba?


Abakadde b'eMukono bagenda kufuna abababudabuda, Dr Ddumba - Watchdog Uganda\nEntegeka empya egendereddwamu okuzzaamu abantu abakuze mu myaka amaanyi ne ssuubi mu Disitulikiti ye Mukono wakati mu nnaku zaabwe ezisigaddeyo mu bulamu bwabwe egenda kutandika n’okutendeka ababajjanjaba mu ngeri esinga obulungi nabo beeyagale.\nEntegeka eno ey’okumala emyaaka ebiri, yatandikidde mu kibuga Mukono n’okukyaalira amaka omuli abakadde okulaba ebyetaago byaabwe, era ng”okutendeka abalabirira abakadde bano kusuubirwa kutandika mu mweezi gw’omunaana omwaka guno.\nEntekateeka eno essiddwaamu ensimbi mikwaano gy’abakadde okuva mu Ggwanga lya Canada, nga ya kussibwa mu nkola ekibiina ky’obwa nnakyeewa ekimanyiddwa nga Africa Research Centre for Aging and Dementia (ARCAD).\nOkusinziira kw’akulira ekibiina kino Isaac Ddumba, ekigendererwa ekikulu kwe kukendeeza ku bulumi omuyitibwa abakadde omuli obulwadde, okwerabira ennyo, ‘obutaba na bikozesebwa na ndabirira nnungi.\nDdumba agamba nti wadde ng’okwerabirarabira ssi buladde bulyaawo, kuvaako abakadde okunyigirizibwa, n’agattako nti kino kyeyoleka nnyo olw’okuba ekizibu kino kikyaali kipya nga n’abalabirira abakadde tebamanyi ngeri ya kukikwaatamu.\nOkutendeka abalabirira abakadde kutandika mu mweezi gwa Agusito era abalina abakadde be balabirira baweereddwa amagezi okutuukirira offiisi ya Mw. Ddumba ku kitebe kya distulikiti e Mukono okuwandiisa abantu baabwe.\nEbizuuliddwa mu kukyaalira amaka omuli abakadde biraga nti bangi banyigirizibwa endwadde omuli puleesa, alusa, nga n’abalala bagwa ebigwo ne bafune obuvume mu magulu. Mu byaazuuliddwa ebirala mulimu\nenjala, obutaba na kddagala, wamu n’okulabirirwa okutamatiza\nI am very sure Museveni cannot win an election – Andrew Mwenda


AUDIO ENKAMBWE! Pallaso akooye obulimba bwa Poliisi ku Bannayuganda, aggyeyo ebyama byonna lwaki yadduse n'empingu, baswadde - Galaxy FM 100.2 AUDIO ENKAMBWE! Pallaso akooye obulimba bwa Poliisi ku Bannayuganda, aggyeyo ebyama byonna lwaki yadduse n'empingu, baswadde - Galaxy FM 100.2\nAUDIO ENKAMBWE! Pallaso akooye obulimba bwa Poliisi ku Bannayuganda, aggyeyo ebyama byonna lwaki yadduse n’empingu, baswadde\nOmuyimbi Pius Mayanja amanyikiddwa nga Pallaso atabukidde ekitongole ekya Poliisi okumutusaako obulabe n’okubateeka mu mbeera eyinza okulwaza Covid-19.\nPallaso agamba nti yakubiddwa Poliisi bwe yalumbye amaka ge e Makindye ku lunnaku Olwokusatu.\nBw’abadde awayamu naffe ng’asinzira mu ddwaaliro erya Albert Cook Hospital, Entebbe mu disitulikiti y’e Wakiso, Pallaso agamba nti yakubiddwa, tamannyi nsonga yonna lwaki yakubiddwa nga n’abasirikale batuuse makaage nga tewali ayambadde masiki, ekintu ekiyinza okubasiiga obulwadde.\nMungeri y’emu agamba nti abantu bonna abasaangiddwa makaage bonna bakozi be, abamuyambako mu kisaawe ky’okuyimba.\nEddoboozi lya Pallaso\nMungeri y’emu agamba nti ebintu bye, byatwaliddwa omuli essimu, ensawo ya ssente ssaako n’ebintu ebirala.\nAgamba nti ayagala Poliisi eveeyo okutangaza eggwanga oba kimenya amateeka okuba ne famire y’abantu abangi.\nEddoboozi Lya Pallaso Two\nWabula Poliisi egamba nti abatuuze mu zzooni y’omu Luwafu, babadde basukkiridde okwemulugunya nga Pallaso bw’alina abantu abangi makaage ate nga bawoganya ebizindalo, ekibalemesa okuwumulako.\nLuke Owoyesigyire, amyuka omwogezi wa Poliisi mu Kampala n’emirirwano agamba nti Pallaso ne banne baakoze effujjo ku basirikale nga batuuse makaage era anoonyezebwa nga mu kudduka yatutte empingu za Poliisi.


ABATEGESI b’emisinde gy’amazaalibwa ga Kabaka bafulumizza enteekateeka mwe bagenda okuyita okunyweza eby’obulamu lweginabeerawo nga April 5,2020 mu lubiri e Mmengo.\nBwabadde ayogerako ne Ronald Kawadwa nga y’akulira Majestic Brands,ekitongole ekivunanyizibwa ku nteekateeka y’emisinde gino ategeezezza nga bwebali mu kwogerezeganya n’ebitongole by’ebyobulamu mu ggwanga okulaba ng’abantu bayita bulungi mu misinde gino.\n“Tugenda kufuna Ebimmotoka bya UNRA ebiyiwa amazzi amangi kisobozese abantu bangi abajja nga basobola okunaaba ebitundu by’omubiri byonna,okukuuma obuyonjo,” Kawaddwa bweyategezezza.\nEmisinde gino giwagirwa Bukedde afulumizibwa Vision Group,Airtel, DFCU Bank,emikutu gy’Obwakabaka egy’empuliziganya,Events warehouse ne bannamikago abalala n’ekigendererwa ky’okukwatira ku Bwakabaka okubunyisa amawulire n’okulwanyisa obulwadde bwa mukenenya obufuuse ekyonga.\nMu ngeri y’emu bakolaganye ne minisitule y’ebyobulamu mu gavumenti eyawakati ng’eno yawaddeyo abantu 150 abagenda okubeera ku mulimu gw’okuwa abantu obuddagala obwesigwa mu ngalo era mu kaweefube w’okwetangira obulwadde bwa ssenyiga w’e China.\n“Munda mu Lubiri tugenda kuteekamu weema omugenda okubeera eddagala erinaweebwa mu ngalo okukuuma abantu nga balamu. Kabuyonjo ezigenda okuleetebwa buli emu twategezeddwa nti erina okukozesebwa abantu 20 nekiba nga tugenda kuteekawo zi kabuyonjo 300,” Kawaddwa bweyanyonyodde.\nGuno gugenda kubeera mwaka gwa musanvu ng’emisinde gino gitegekebwa era okugyenyigiramu ku mulundi guno omujoozi n’ebigenderako bigulibwa 15,000/- era nga gisangibwa e Bulange- Mmengo,ku kitebe kya Vision Group mu kibangirizi kya bannamakolero,amadduka ga Airtel okuli eriri ku Thoban Centre ku luguudo Kampala,Ben Kiwanuka n’amalala.


Bukedde Online - Mmotoka 5 zikoze akabenje ku lw'e Masaka: Abantu 2 bafudde!\nAbakuumi babbye obukadde 100 ne beekukuma ...\nEMMOTOKA ttaano zikoze akabenje ku lw’e Masaka nga bukya abantu babiri ne bafa ate abasoba mu 10 ne balumizibwa.\nEmu ku mmotoka ezaakoze akabenje. Mu katono ye Ssemugera eyafudde.\nBino byabaddewo ku Lwomukaaga nga bukya essaawa nga 10:00 e Mitala Maria okumpi ne Kalandazzi.\nKiddiridde mmotoka y’ekika kya Canter UAY 101L ebadde etisse amatooke ng’eva Masaka edda e Kampala okutomeregana n’eya Forward ebadde egenda mu Lwera.\nDdereeva wa Canter Jaffali Ssemugera akolera ku siteegi y’e Nateete afiiriddewo abalala ne batwalibwa mu ddwaaliro e Gombe.\nPoliisi y’ebidduka e Buwama ekulembeddwaamu agikulira, Afande Wabwire ebadde yaakatuuka mu kifo kino, mmotoka y’omusenyu nnamba UAR 355C ne yeekanga mmotoka endala ez’omusenyu n’egwa ne yeefuula abagibaddemu basatu ne batwalibwa mu ddwaaliro kyokka wayiseewo akaseera katono n’emmotoka y’omusenyu endala nnamba UAY 729P nayo n’ewaba n’etomera ekyuma ky’oluguudo awabadde abaserikale era ne bakwata ddereeva waayo olw’okuvugisa ekimama.\nWabula babadde bakyamuteekako empingu endala eya Forward ey’omusenyu ebadde eva e Kampala ng’edda e Masaka nnamba UAY 487Q n’ewaba n’etomera ekyuma n’egwa mu luwonko era abagibaddemu basatu ne bayisibwa bubi okubadde n’omu ategeerekeseeko erya Yusuf eyafiiridde mu ddwaaliro e Nkozi.\nBo abadduukirize basinze kugujubanira matooke agabadde ku mmotoka eyavuddeko akabenje kano era bakira balwanagana nga poliisi y’ebataasa. Afande Wabwire yagambye nti akabenje kano kavudde ku baddereeva kuvuga ndiima.\nSsenga nsusse obugazi!\nKw'olabira omukazi ava okugaba ssukaali wo


Bukedde Online - Museveni awadde famire ya Kirumira obukadde 20\nMuseveni awadde famire ya Kirumira obukadde 20\nAb'ensulo ezikalira mujje mu musomo gwa Ssenga mufune ekikolo n'eddagala\nAdded 26th September 2018\nTAATA w’omugenzi Kirumira eggulo yakimye ssente okuva ewa Pulezidenti. Zaamukwasiddwa omuyimbi Catherine Kusasira ku kifo kya bandi ya Golden Band e Makindye ku Calendar.\nSophia Nayiga ssenga w’omugenzi, Kawooya ne Kusasira (ku ddyo).\nYamuwadde ssente 20,000,000/- ng'amataaba n'amwetondera olw'okutabukatabuka okwabaddewo ku Mmande, Abubaker Kawooya Mulaalo bwe baamuyise ate ne batazimuwa.\nYe Kawooya yagambye nti ng'omuzadde bw'ofiirwa omwana alinga Kirumira ekintu kino kikuggya mu mbeera era y'embeera naye gye yabaddemu ku Mmande kyokka ne yeebaza Pulezidenti okumudduukirira n'amuweereza ensimbi zino.\nKyokka yayongedde okulaajanira Pulezidenti nti obwetaavu akyalina bungi omuli amabanja ge yasigaza mu kuziika ga bukadde 11, bajeti y'omulmbe obukadde 25, okutegekera bamulekwa ekintu mwe banaggya fiizi n'ebirala.\nYagambye nti edduwa yaakubaawo nga October 21,2018. Yayongeddeko nti talina kakuubagano konna ne Gavumenti kuba muwagizi wa NRM era n'akiddamu nti abaana akyalina Pulezidenti bw'aba aliko b'ayagala asobola okumwongera.\nYagambye nti abaana b'omugenzi tagenda kubatwala ku musaayi ng'abasinga bwe babadde bamusaba n'agamba nti ye waakulabirira buli mwana gwe banaaleeta ebisigadde abirekedde Allah.\nYasuubizza okuggulawo akawunti y'abaana ng'era akyasaba obuyambi okuyita ku 0703 878544 ne 0772394982 eziri mu mannya ge.\nHajji Abubaker Kawooya\nMaama Fiina ayogedde ku nnyumba eyali bba gye yatunze:'Nze nagimuwa'\nPoliisi n'amagye erwanaganye n'abawagizi ba Besigye ng'ava mu kkooti\nNagawa omugagga wa Jussy Coaches alese emmaali\nAbaali batabani ba Bobi Wine ebitaala bibatadde\nOmutunzi w'enjaga akwatiddwa ng'agitundira wamu n'omucomo\nMaro ssente zimubuze abantu n'abawa amalwa


Bukedde Online - 'Fair play' teri mu mateeka ga mupiira\n'Fair play' teri mu mateeka ga mupiira\nOmuzannyi wa pool akutte ddiifi ri amataayi\nEnsonga 7 ezaayambye Cranes mu Angola\nOMUZANNYI bw’alwala, lwaki olumu ddii ri ayimiriza omuzannyo, ate olulala n’ataguyimiriza? Etteeka nnamba 5 lirambika bulungi engeri ddii ri gy’alina okukola ng’omuzannyi alwadde!\nDdiifiri y’alina okusalawo oba alumiziddwa nnyo oba nedda. Etteeka ligamba nti ddii ri bw’alaba ng’omuzannyi alumiziddwa nnyo, ayimiriza omuzannyo, ayita abasawo ne bajja bamuwa ku bujjanjabi obusookerwako ( rst aid) katono, n’afulumizibwa ebweru okujjanjabirwa ddala!\nDdiifiri bw’alaba nga talumiziddwa nnyo, etteeka limulagira obutayimiriza muzannyo! Aguleka ne gugenda mu maaso, oluvannyuma omuzannyo nga guyimiridde, asobola okutuukirira omuzannyi, n’amubuuza oba yeetaaga omusawo! Bw’addamu nti “ye”, olwo ddii ri ayita omusawo, omuzannyi afulumizibwa ebweru, n’ajjanjabwa.\nEkiyitibwa ‘fair play’ (omutima ogulumirwa muzannyi munno n’oyisa omupiira ebweru), Bazungu be basinga okukyettanira, naye FIFA, eyagala ddii ri asigaze obuyinza ku muzannyi alumiziddwa, lwa nsonga nti, abazannyi abamu, okukuba omupiira ebweru, bakikozesa bubi, nga bamala nnyo obudde naddala nga ttiimu zaabwe ze zikulembedde, oba nga zirumbibwa nnyo!\nFair play teri mu mateeka omupiira kwe gusambirwa. Bwe mugikozesa, ttiiimu gye muwadde omupiira n’ebateeba, ggoolo ddii ri abala mbale!\n‘Fair play’ teri mu mateeka ga mupiira\nRamsey owa Arsenal yawonye kaadi lwa kwesuula\nDdiifiri wa ddembe obutasuza mupiira ng'omuzannyi afiiridde mu kisaawe\nDdiifiri takkirizibwa kwongerayo mupiira ng'eggulu libwatuka


Bukedde Online - Ssente zitabudde abaagalana ne beekubira mu loogi\n'Abavubuka mukomye okwesomba ku nnyimbe'\nOmusamize alumirizza amubanja okubeera mug...\nAbabiri bano, kigambibwa nti, nga tebannagenda ku poliisi, baasoose kulwanira mu loogi ya Edna Guest House e Kanyanya gye baasuze bombi, era bannannyini loogi be baayise poliisi etaase abaagalana bano.\nNamukasa ne Obamu ku poliisi.\nZANNY Namukasa 29, agambibwa okuba omufumbo ng’abeera Mpererwe ku Divine ku luguudo lw’e Gayaza alumirizza Phillip Obamu, omukozi mu kitongele ky’ebyempuliziganya ekya Rok Telecom e Bugoloobi ku poliisi ng’agamba nti baavudde mu bbaala ne bagenda okwesanyusaamu ng’amusuubizza okumuwa 50,000/- zimuyambe mu bizibu bye eby’ekikazi kyokka bwe baatuuse okwawukana n’agaana okuzimuwa.\nNamukasa nga bw'afaanana. Ono yaloopye Obamu eyamuguze n'agaana okumusasula. Wano babadde ku poliisi e Kanyanya. Ebifaananyi bya Henry Kasomoko\nNamukasa yategeezezza nti ku Lwokutaano, yabadde ne mikwano gye ku bbaala emu e Kanyanya, Obamu n’ajja we baabadde n’atandika okunyumya nabo n’okubagulira omwenge n’ebyokulya.\nYagambye nti, oluvannyuma mikwano gye gyamuleseewo n’omusajja ono ekyamuwalirizza okumusuula obugambo bw’omukwano n’okumusuubiza okumuwa 50,000/- singa akkiriza okusula naye.\n“Olw’okubanga twabadde tukkiriziganyizza ng’abantu abakulu, twapangisizza loogi mwe twasuze ekiro kiramba nga tampummuzzaamu”. Namukasa bwe yategeezezza.\nYagambye nti ekyamuggyeeko waya, ye Obamu enkeera ku Lwomukaaga okumusaba ssente ate n’amwefuulira nga bw’aliko banne be yakolaganye nabo ne bamubba emitwalo 48 ze yabadde nazo mu nsawo.\nPhillip Obamu gwe baakutte ku poliisi olwokugaana okusasula ssente emitwalo etaano Namukasa ze yamusuubizza nga tanneebaka naye.\nPoliisi yasibye abaagalana bano oluvannyuma lw’okubaggulako omusango ku gw’okwefuula ekitagasa eri abantu abalala ku fayiro nnamba SD: 24/26/03/2016.\nWaliwo omu ku bantu abaabadde bazze ku poliisi eno ku nsonga endala ye yategeezezza nga Namukasa bw’ali omufumbo era n’okuva awaka yabadde amugambye nti agenze waabwe kulya lunaku lukulu.\nAkulira poliisi y’e Kanyanya C/ ASP Dinkens Tweheyo yategeezezza nti ababiri bano bagenda mu kkooti bavunaanibwe mu mateeka.\nOmuzadde asirika ngâ€™omwana we asobezeddwaako asibwa emyaka 5!\nAbagambibwa okunyaga ssente babakutte


Bukedde Online - Ssente ezaabalirirwa mu ttaka ly’e Mutungo zongedde okutankanibwa\nSsente ezaabalirirwa mu ttaka ly’e Mutungo zongedde okutankanibwa\nMaj. Gen. Sabiiti awadde abaserikale ebiragiro...\nAnthony Kimuli ne John Muwanga (ku ddyo)\nOMUBAZI w’ebitabo bya Gavumenti John Muwanga ategeezezza Omulamuzi Catherine Bamugemereire akulira akakiiko akabuuliriza ku mivuyo gy’ettaka nti, omuwabuzi wa Gavumenti mu mateeka yawabula ng’agaana okusasula Dr. Muhammed Buwule Kasasa ku ttaka lye bakaayanira n’abaana ba Ssekabaka Muteesa II e Mutungo.\nBye yannyonnyodde nga bikontana n’omumyuka wa Ssaabawolereza wa Gavumenti Mwesigwa Rukutana eyabadde mu kakiiko gye buvuddeko ng’ate ye yawabula n’akkiriza basasule Dr. Kasasa ssente newankubadde ng’ettaka lyali likyaliko enkaayana nga n’ensonga ziri mu kkooti.\nMuwanga yagambye nti mu kunoonyereza nga babala ebitabo bya Gavumenti mwe yasanga ensonga nga minisitule y’ebyensimbi eragiddwa esasule ettaka eriri ku kasozi e Mutungo olw’ensonga z’ebyokwerinda kyokka nga tewali kunnyonnyola kusingako awo.\nSsente zaayisibwa ne basooka basasula akawumbi kamu n’obukadde 260, baali balina okulindako bafune okuwabulwa okuva ew’omuwabuzi wa Gavumneti ku by’amateeka kyokka okuwabula kw’agenda okujja nga ssente baazisasudde ennaku bbiri emabega. Endagaano kwe baasasulira Dr. Kasasa yabagibwa September 12, 2006 ng’eri wakati we ne Uganda Land Commission.\nEno baagiteekamu obukwakkulizo nga balina okumusasula ssente zonna omulundi gumu mu nnaku 60 bwe kirema bazibaliremu amagoba agafaananako n’aga bbanka z’ebyobusuubuzi kwe ziwolera ensimbi.\nOmubalirizi wa Gavumenti omukulu Gilbert Kermundo naye yawuniikirizza akakiiko bwe yategeezezza nti, bannamateeka ba Dr. Kasasa aba Mugoya Kyawa & Co. Advocates baamuwandiikira ebbaluwa nga bamutegeeza nti y’asibye enteekateeka z’okusasula omuntu waabwe. Kermundo yagambye nti baasooka ne bamutuukirira nga baagala okukkaanya naye ateekemu amagoba agasukkiridde n’akigaana.\nYayongedde okunnyonnyola nti baali baagala akole lipooti ng’ewa Kasasa amagoba agakyukyuka n’embeera ya bbanka z’ebyobusuubuzi n’agaana kwe kubalirira ssente nga ne bwe zimala ebbanga eddene tezirina kusukka buwumbi musanvu kyokka naye kyamubuukako bwe yakiraba oluvannyuma nga bagamba nti okusinziira ku ssente Dr. Kasasa ze yalina okusasulwa n’amagoba nga bwe gakubisibwamu kati abanja obuwumbi 24.\nEttaka lino liri ku bbulooka 237 poloti 56,49,69 n’endala. Ettaka lino lirudde nga ligulumbya Dr. Kasasa n’Omulangira David Wassajja ku lwa famire ya Ssekabaka Muteesa II.\nGye buvuddeko, Omulamuzi Bamugemereire bwe yakulembedde akakiiko okugenda e Mutungo omujaasi n’abalemesa okutuuka mu bifo ebimu. Ekitundu ku ttaka lino eriweza mayiro, Gavumenti egenda kuyisaawo pulojekiti ng’ey’okuzimba oluguudo lw’eggaali y’omukka (Standard Gauge Railway) kyokka kati enkalu ziri ku ani omutuufu alina okuliyirirwa kubanga Dr. Kasasa agamba yaligula ku kkampuni ya Lake View Properties mu mya gya 1970 kyokka Wassajja akiwakanya ng’agamba nti kitaawe teyatunda.\nOmulangira Wassajja yabaddewo mu kakiiko ng’abakungu ba Gavumenti bannyonnyola ebigenda mu maaso.


Bukedde Online - Bryan White ne Sipapa bongedde okuvuganya kw'ani asinga ekyuma: Jack Pemba abiyingiddemu\nMinisita atumizza omwana akeberwe ne Walukagga...\nAdded 22nd April 2018\nABAVUBUKA bavudde mu kukasuka ssente kati bazze mu mpaka z’ani asinga okuvuga mmotoka ez’ebbeeyi Embiranye wakati wa Bryan White ne Sipapa (Charles Olim) mu kulaga ssente tennaggwa.\nBryan White oluguze Range Rover ne Sipapa naye n’agituusa n’agattako okumusoomoza bwagambye nti “Bryan bw’aba ng’akakasa ssente azirina, njagala agule nga nange bwe ngula...” Bryan ye yasoose okugula mmotoka kika kya Range Rover Sport Autobiography mu langi eya bbululu eri ku nnamba ya UBB gye yagasse ku Tundra gy’abadde avuga.\nWaayise ennaku mbale Sipapa naye amanyiddwa okukyusa mmotoka n’atuusa mmotoka kika kye kimu mu langi enzirugavu eri ku nnamba UBD 069E era buli omu ku bano obwedda awaana yiye nti y’esinga.\nBryan amawulire ga Sipapa okugula Range Rover olwamugudde mu matu kwe kukyusa kati yafunye Mercedes-Benz G-Class gy’avuga ng’awerekerwako oluseregedde lwa mmotoka ze endala okuli ne Jeep.\nEmbiranye eno n’abawagizi bagiyingiddemu buli ludda luwaga nti omuntu waabwe y’asinga kyokka Bryan agamba ye tali mu byakuvuganya na muntu era okugula mmotoka ez’ebbeeyi akikoze kukakasa abaludde nga bamwogerera nti avuga mmotoka za layisi.\nEmbiranye y’ababiri bano yasooka kweyoleka ku kivvulu kya Paasika (Easter Monday) e Nabugabo, Sipapa eyali atambudde n’ekimotoka kya ssente bwe yabaza Bryan ng’ali ku siteegi ayogera eri abantu n’atandika okukasuka ssente mu bbanga ekyavvuddeko abantu okucankalana ne kinyiiza Bryan n’amulangira okuyisa amaaso mu bantu n’abakasukira ssente ng’embwa.\nKyokka Sipapa n’amwanukula nti ekimwogeza ebyo butabeera na ssente za kugabira bantu kuba bulijjo azikasuka.\nSipapa ku kyuma kye yaguze\nBryan amanyiddwa okugabira abantu ssente, kw’olwo teyagaba olwo abawagizi ba Sipapa ne balangirira omuntu waabwe nti awangudde.\nJACK PEMBA ABIYINGIDDEMU\nAbasinga amaaso babadde bagatadde ku Bryan White ne Sipapa ate ne Jack Pemba bwe bateematira ne Bryan eyamugoba mu bbaala naye n’ayingirawo.\nPemba abadde asiriikiridde nga n’abamu bagamba yaggwamu, akomyewo n’amaanyi bw’aguze mmotoka kika kya Lexus Sport Plus 2018 gy’agamba nti temanyi ya Bryan ne Sipapa.\nYeekutte eddoboozi lye yatadde ku mukutu gwe ogwa Facebook ng’awaana ‘ekyuma’ kye nti “obukadde 620 mu za Uganda nzikozesa bulungi era ekyuma kikyo mukiraba”.\nMu balala abali mu lwokaano ye muvubuka, Don Nasser. Musaayi muto ono ayogeza Bannakampala obwama nga beebuuza gy’aggya ssente.\nAlina emmotoka eziwerako okuli, Range Rover Vogue ne Mercedes Benz GLE.


Bukedde Online - Engeri Bad Black ne Don Zella gye beeyubudde okuddamu ‘okujooga’\nEngeri Bad Black ne Don Zella gye beeyubudde okuddamu ‘okujooga’\nOmukazi alina kunjagala omu awatali bukwakkulizo...\n‘Abasajja mwongere bakazi bammwe obudde’...\nNNAWOLOVU obutafiira ku bbala limu, lugero olutuukira obulungi ku Bad Black (Shanita Namuyimbwa) ne munywanyi we Don Zella (Sheila Nadede) abaluse ddiiru empya okuddamu ‘okujooga’.\nBwe babeera boogera ku bawala abali b’obulamu n’esswagga mu Kampala ababiri bano tosobola kubabuusa maaso wadde ennaku zino ebintu bibadde tebikyabatambulira bulungi.\nEmbeera esinze kunyiga Black olw’ebizibu by’azze ayitamu ebimumazeemu ng’ono gwe baali baakazaako erya nnannyini ssente olw’omusimbi gwe yamansanga, mmotoka ez’ebbeeyi ze yavulumulanga yatuuka ne ku mbeera esaba lifuti.\nGwe baakwatiranga ensawo ya ssente kati azitereeka mu kaleega, ng’eyagabanga 7,000 eza doola kati agaba 7,000/- eza Uganda nga n’oluusi aziggya mu kaleega.\nBano ebizibu bye bafaanaganya, gye buvuddeko byabagasse era eggandaalo lya Ssekukkulu baalimazeko batiguka bombi.\nENGERI GYE BATETENKANYIZZA OKUDDA ENGULU\nBad Black ne munywanyi we bagaanyi embeera embi era buli muntu ali mu ddiiru gy’atambuza okuddamu okufuna ssente.\nBlack ekkubo akutte lya kulokola era agamba nti ayagala ssente za mukisa asobole okuzikuuma era aliko paasita omu ow’erinnya mu ggwanga gwe yeekutteko okumutuusa ku kirooto kye eky’okuddamu okufuna ssente.\nNnalongo Don Zella wadde alinamu ensimbi ezimumala okucakala ng’omuntu, taata w’abaana be Amumerika z’amuwa, agamba zino tezimala kujooga era yatuuse dda mu Amerika kweyiiya n’okukola bizinensi naye nga yasoose South Afrika ew’omulenzi we omupya, Warren naye gw’alinamu essuubi okumuyiwamu omusimbi.\nBino nga tebinnabawo, omwaka oguwedde ababiri bano baasoose kwewuunyisa bantu bwe balangira nga bwe beesozze ensiike y’okuyimba n’ebigendererwa ebyenjawulo omuli n’okufuna ssente era buli omu aliko ennyimba ze yafulumya .\nKigambibwa nti Black okuyimba lye kkubo lye yali ayagala okukozesa okufuna ssente eziwerako okuva ewa muganzi we Omuzungu mu mbeera y’okumuteekamu ssente okutumbula ekitone kye ate mu kiseera kye kimu okwekuumira mu kiti kya bassereebu ng’abayimbi abalala.\nDon Zella naye aliko ssente ze yali abaaza era emabegako yali atandise n’okukuba ebivvulu kyokka waliwo n’ebigambibwa nti okuyimba yakikola kufeebye eyali muninkini we omuyimbi Big Eye anti n’oluyimba lwa ‘Don Zella nze azirina’ lulimu ebigambo ebirumba Big Eye.\nAbantu abamanyi Black bamusekeredde nga bagamba nti yazannyira mu mukisa ate nga gujja lumu, n’alemwa okukozesa obwongo bwe okukuuma obuwumbi bwe yafuna ku muzungu era tasuubira kuddayo mu mbeera gye yalimu nga afukamiza n’abasajja.\nOmu ku mikwano gya Black ow’oku lusegere yatutegeezezza nga bw’ayagala okuyita mu kkanisa apange okulaba ng’afuna enkolagana n’Abazungu okufaananako n’abasumba abafuna ssente z’Abazungu mu mbeera ey’okuweebwa obuyambi.\nBukya avaayo n’alangira nga bw’alokose, Black agezezzaako okutuukira abasumba b’Abalokole abawerako muli Pasita Mutebi ow’ekkanisa ya Miracle Centre e Ntebe, Imelda Namutebi ne Robert Kayanja owa Miracle Centre gy’atera okusabira.\nOno era alina pulaani y’okukola ekkanisa mw’ayagala okuyita okufuna obuyambi.\nGwe atamanyi Black ne Don zella, bwe bakugamba nti balongo, wadde si kituufu, oyinza obutawakana olw’ebintu ebiweerako bye bafaanaganya mu bulamu bwabwe obwa bulijjo.\nBombi baagadde ku basajja Abazungu era bano babaafuula nsawo zaabwe enzibizi gye baddukira buli lwe bafuna ebizibu oba nga bali mu bwetaavu bwa ssente.\nBlack yamanyika lwa ssente za muganzi we David Greenhalgh enzaalwa ya Bungereza wadde batabuka n’amusibisa ne mu kkomera e Luzira okumala emyaka ena olw’okubulankanya obuwumbi obusoba mu 11.\nBano n’okutuusa kati bakyakwatagana kyokka takyamupokera ssente nga bwe yakolanga. Ssente kati azimuwa okusinzira ku bwetaavu oba nga waliwo ensonga enkulu gye yeetaaga okukolako era Omuzungu y’alabira n’abaana ba Black n’okubasomesa.\nYe Don Zella abaana be ababiri abakulu yabazaala mu musajja enzaalwa ya Amerika abeera e Dubai. Ono amwogerako nga bba ow’empeta kyokka tamugaana kwetaaya era Don Zella buli lw’afuluma Dubai afunayo omusajja amubeesabeesa (ow’ekiseera) mu mawanga amalala gy’abeera alaze.\nOmumerika ono alabirira Don Zella n’abaana be bonna era bw’abeera wano mu Uganda buli lw’aggwaamu ng’alinnya ennyonyi ng’agenda e Dubai afune ku ssente.\nBalina abaana basatu:\nBuli omu ku bano alina abaana abasatu, abawala babiri n’omulenzi omu. Bagabye abaana eri abasajja abatali bataata abatuufu. Mu 2012 ng’ali lubuto lw’omwana we asembayo obuto, Black yategeeza nga bwe luli olw’Omuzungu David Greenhalgh.\nWadde yazaala muddugavu ono yasooka kulemerako nga bwali ow’Omuzungu era ekiseera kyonna yali ajja kukyuka afaanane Omuzungu. Oluvannyuma yamugabira abasajja ab’enjawuulo be yapepeyanga nabo okutuusa ejjo ly’abalamu bwe yayogedde taata w’omwana omutuufu nti ye dizayina w’abayimbi Kim Swagga.\nAte Don Zella gye buvuddeyo yategeezezza ng’omwana gwe yazaala mu Big Eye bw’atakyali wuwe kubanga yagaana okumulabira n’asalawo naye okumuwa bba Omumerika era okusinziira ku biwandiiko by’omwana kati byakozesa biraga nti Omumerika ye taata.\nBAZZE BAKYUSA AMANNYA\nNg’oggyeeko amannya gaabwe amatuufu bano bazze beeyita amannya ag’enjawulo okusinziira ku mbeera ne bye bakola. Black yasooka kweyita Bad Black, Good Brown, Shanita Bradley Baibe, kati yeeyita Pastor Snail Baby Ate ye Sheila yasooka kweyita Lady Sheila ebiseera ebyo ng’akola nga pulomoota w’abayimbi, Don Zella ate olumu yeeyita Nnaalongo.\nBAGANZIZZA KU BAYIMBI N’OKUBATEEKAMU SSENTE\nBano bombi bazze boogerwako okuganza abayimbi nga babateekamu omusimbi. Ebiseera Black we yalagira ssente ono yali tataηηana na bayimbi okwali Rabadaba ate Don Zella ye yali muganzi w’omuyimbi Big Eye era azze ayogerwako okuba mu nkolagana n’abayimbi abalala.\nBALI BA BULAMU\nBano bulamu bwabwe kati butambulira mu masanyu era wadde Black ye yavaayo n’ategeeza nga bwe yalokoka ono nakati buli lw’afuna ssente asula atiguka mu bifo eby’enjawulo ebisanyukirwamu. Wano mu ggwanga bagobera mu bifo eby’ebbeeyi omuli Club Guvnor, Play, Casablanca, Club Establishment n’awalala gye babeera nga banywa n’okulya.\nBavuze kummotoka ez’ebbeeyi: Nga tannafuna bizibu ebyamwavuwaza, Black yali avuga mmotoka za bbeeyi zokka okwali; Range Rover, BMW, Benz n’endala ate ye Don Zella alina Hummer gy’atera okutambuliramu buli lw’abeera kuno.\nDon Zella ng’ali n’Omumerika. Wansi ye Hammer mw’atambulira\nWaliwo ebigambibwa nti yagitunda era yagiguza omu ku bannannyi byuma ebikuba ku bivvulu by’abayimbi kyokka olw’okwagala okusigala mu bulamu amanyi okugipangisa n’aliramu sswaga Okweyerusa.\nOlw’okwagala okutambula n’omulembe bano bakyusizza endabika yaabwe nga beyeerusa. Black eyali omuddugavu kati afaananira ddala Omuzungu ate ye Don Zella eyali owa kataketakke agenze yeeyongera okweruka.\nWadde Black akyakwatagana ne David Greenhalgh, buli lukya enkolagana yaabwe, bukya batabuuka olw’okubulankanya ssente za bizinensi ze yaali amuwadde, yakendeera ekyavaako okumugattako abakazi abalala abamuzaalidde n’abaana.\nBlack agezezzaako okufuna abavubuka abalala okumuwa ku ssanyu ly’omukwano wabula nayo tebimutambulidde bulungi anti azze atabuka nabo omuli ne Meysean.\nDon Zella n’okutuusa kati talabagana na muyimbi Big Eye eyamuddukako ng’agamba nti yali asussizza okumufuga.


Bukedde Online - Cipusi ze nsiika ku kkubo nzimbyemu enju 2\nNkola tomato soosi n’okupakira ebirime ne...\nABAVUBUKA bangi banyooma emirimu ate bwe bamala ne bakaaba ebbula ly’emirimu ekivaako n’abamu okwenyigira mu bumenyi bw’amateeka.\nGerald Bainomugisha ng’ali ku kkubo w’akolera.\nGerald Bainomugisha, 28, omutuuze w’e Namasuba Central ye embeera eno teyagirinda n’asalawo okukola omulimu ogumuyamba okuyingiza ssente buli lunaku.\nAnnyonnyola engeri gy’addukanyaamu bizinensi ye ey’okusiika cipusi n’enkoko n’alaga n’okusoomoozebwa kw’ayitamu. “Nasomako wabula emisomo ne gigootaana nga ntuuse mu P.7 ku Butale Primary School mu 2006.\nOlwo natandika okuvuga bodaboda y’akagaali mu kibuga ky’e Ntungamo, naye akagaali kano nali nkapangisa 1,000/- buli lunaku.\nOluvannyuma nafuna omulimu gw’okutambuza sooda wa bakasitoma gwe baba baguze ku dipo emu era e Ntungamo okutuusa lwe nalwala ekifuba eky’omunda olw’okusitula.\nBainomugisha ng’asiika cipusi\nNTANDIKA OKWO KYA ENKOKO\nLumu nafuna ekirowoozo eky’okujja okukolera e Kampala awaali muganda wange Richard Atwire omutuuze w’e Seguku eyali ayokya enkoko kuba ssente ze nakoleranga mu kusomba sooda zaali ntono ekyampaliriza okuva ku mulimu.\nNamukubira essimu ne mmuyitiramu ku kye nali ndowooza era naye n’akkiriza n’ansuubiza n’okunnyamba okutandika bizinensi y’okwokya enkoko.\nOlwatuuka saalindiriza, yantwalirawo mu katale ne tugula ebikozesebwa nga guno gwali mwaka gwa 2008.\nNatandika n’enkoko bbiri okwokya nga twazigula 12,000/- , ne ngula essigiri ku 25,000/-, akatimba ka 8,000/- ne ngattako ne sosegi za 14,000/-. Byonna nga muganda wange yabingulidde.\nYali anfunidde ekifo e Seguku nga kiri ku kkubo ne ntandika okukola. Olunaku olwasooka Mukama yannyamba ne ntunda ebintu bino ne biggwaawo kuba tewaali muntu mulala yali atundirawo.\nEbintu tebyali byangu mu kusooka naye mukulu wange yannyambangako kuba yali akola omulimu gwe gumu ate ng’aguluddemu.\nOlumu nakolanga ebyokulya ne bisigalawo naye nga wano nali nkola ku magoba era nga nterekako kuba nali sirina buvunaanyizizbwa bunkakatako mu kiseera.\nWabula natuuka ekiseera nga ndaba sikyasobola kubera ne muganda wange olwo ne mpangisa ennyumba ku 25,000/- era e Seguku.\nNGATTA CIPUSI KU NKOKO\nMuganda wange yateranga okugenda mu kyalo, era mu kiseera ekyo nakoleranga mu kifo kye kuba kyali kikola nnyo.\nWano we waali omukyala eyasiikanga cipusi gwe nayambangako okusalaasala obummonde bwentyo nange ne njiga okuzisiika.\nMu 2009 nawasa olwo nga ssente ze nfuna mu nkoko yokka tezimmala.\nKye nakola kwe kutandika okusiika cipusi era nasenguka e Seguku ne nzira e Namasuba gye nafuna ennyumba engazi ko ku 50,000/- buli mwezi.\nNayambibwa ne nfuna ekifo we nkolera nga kiri ku kkubo ate nga sisasula kuba waali wa mukwano gwange.\nTwatandika okukola ne mukyala wange era natandika n’obumonde bwa 6,000/- ne nzigyamu 18,000/- naye kw’olwo zonna zaggwawo.\nNakola bwentyo okutuuka lwe namanyiiza bakasitoma bange era ne ntuuka n’okugula ensawo y’obummonde ennamba eyalinga ku 70,000/-.\nEby’okugula ensawo nakizuula nga tebyali birungi kuba mwabangamu obummonde obufu bungi ne nfiirizibwa.\nSsaakoma awo bizinensi nayongera okugigaziya ne nyongerako n’okwokya ennyama y’embuzi kuba bakasitoma bange bagimbuuzanga.\nMu 2016 bwe nalaba okugula ensawo y’obummonde kinfiiriza natandika okugula obw’emirengo.\nNagulanga obummonde obuli wakati wa 40,000/- ne 50,000/- okusinziira ku bwe mbeera natunze eggulo limu.\nBuno nabufunangako amagoba agali wakati wa 40,000/- ne 50,000/- okusinziira ku bungi bwe nabanga nguze.\nBuli lunaku nneesalira enkoko ze nsiika 7 ze ngula ku 10,000/- buli emu nga nzigyamu ebifi 5 bye ntunda ku 3,500/- ekimu.\nNgula obummonde bwa 50,000/- buli lunaku ne nzigyamu 100,000/-.\nNaggulawo omudaala omulala okumpi n’ogwasooka nga mukyala wange waakolera. Eno ngulirayo enkoko 2 n’obummonde bwa 15,000/-. Ekinnyamba eno ebimu bwe binzigwako mbeera nnina we mbiggya amangu ne mpeereza kasitoma obutasubwa ssente ezo.\nEssaawa eno nsula mu nny umba ya 150,000/- era sibanjibwa.\nMbala ebitabo buli nkomer ero ya mwezi nga mmaze okusasula buli kimu naffe okwesasulako omusaala, olwo ne nfuna amagoba ekitono ennyo ga 300,000/-.\n1 Olw’okuba tukolera ku kkubo tugobaganyizibwa buli kiseera era tukolera ku bunkenke.\n2 Ebintu bye nkozesa birinnya ebbeeyi buli kiseera kyokka bw’oyongeza nga bakasitoma badduka.\n3 Olumu abaguzi bange bagenda ne ssente ne batasasula.\nBainomugisha ng’ayokya ennyama n’enkoko.\nOBUKODYO BW E NKOZESA\n1 Okufaayo ku bakasitoma bange nga njogera bulungi nabo.\n2 Buli ssente nzikwata era nfuna ebipimo by’ebyokulya bye mmuguza.\n3 Okukuuma obuyonjo kuba nkola ku byakulya.\n4 Obutawalana bantu era siwakula ntalo kuba bimala obudde.\n1 Ndabirira famire yange\n2 Nziguddewo ettabi lya bizinensi eddala.\n3 Nzimbiddemu maama ennyumba mu kyalo era egenda kuggwa n’okumulabirira. Nange neezimbira eyange mu kyalo.\n4 Nsasulirako omwana wange fiizi.\n5 Landiroodi tammanja kuba nsasula mu budde.\n6 Nagulayo n’ebisolo bye nnunda.\nAbavubuka mubeere bayiiya.\nAbantu bajjumbire enkulaakulana.\nOkwekwasa Mukama kuba talemererwa.